**ПРОТОКОЛ ОТ ШЕСТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 21 февруари 2020 година, начало 09:00 часа**

От общо 51 общински съветници присъстваха 50, отсъства Веселин Велчев. Заседанието беше открито и ръководено от Иво Пазарджиев – Председател на Общински съвет – Русе .

**Г-н Иво Пазарджиев**: Колеги, часа е 9, моля общинските съветници да заемат местата си. Стартираме проверка на кворума. 33-ма общински съветници са се регистрирали. Имаме необходимия кворум да започнем нашата работа. Откривам 6-тото редовно заседание на Общински съвет – Русе. Колеги, моля за тишина, моля да заемете местата си. Преди да започнем нашата работа, на основание чл. 106, ал. 1 от нашия правилник обявявам постъпилите питания. Питане от г-жа Алисе Муртезова, второ питане от г-жа Алисе Муртезова и питане от г-н Иван Петров Иванов, общински съветник от групата на ГЕРБ. Съгласно 109, ал. 1 от нашия правилник връчвам писмените отговори на г-жа Муртезова и г-н Иванов, моля да си ги получите. Започваме с разискванията по дневния ред, има предложение за извънредна точка внесена от мен, относно промяна в състава на Управителния съвет на Фондация „Русе – град на свободния дух“. Предлагам въпросната точка да стане 1-ва, останалите да се преномерират. Има постъпило искане от Грета Тодорова Ангелова, която желае да бъде изслушана като представител на пациентите на д-р Генова и д-р Станев от КОЦ, тъй като счита, че до момента не е била давана думата на тяхната страна. Има постъпило заявление от г-н Мариян Димитров, който заявява, че желае на настоящата сесия да направи изказване по точка от дневния ред, относно предложение от Местна гражданска инициатива за изменение на Наредба 14. Предлагам това негово изказване да бъде преди точката за Местната гражданска инициатива. И още едно заявление от Мариян Димитров, питане относно наложена финансова санкция по обществена поръчка за рехабилитация на кейовите стени, предлагам това питане на г-н Димитров да бъде в края на заседанието, а преди него да бъде това на г-жа Грета Ангелова. Ще ги гласуваме поотделно всичките. Първо, подлагам на гласуване предложението ... (коментар от зала не се чува) Да, д-р Константинова желае думата по дневния ред. Заповядайте, д-р Константинова.

 **Д-р Теодора Константинова**: Благодаря господин Председател, уважаеми господин Кмете, колеги, правя следното предложение по повод искането на г-жа Грета Ангелова, искам да уведомя абсолютно всички присъстващи, ще на два пъти е имало среща. Първата среща е била само с представители на хората, подкрепящи моите колеги, 2 часа и половина е била, всички са се изказвали. След което имаше още една среща между двете страни и предлагам да поканим представител на другата страна д-р Кожухаров и тогава да дадем думата и на двамата.

 **Г-н Иво Пазарджиев:** Благодаря на д-р Константинова. Има ли други становища и въпроси относно дневния ред? Господин Недев, заповядайте.

 **Г-н Димитър Недев**: От името на общинска администрация искам да оттегля точка 27. Това е контролен лист 60 – Определяне на пасища, мери за общо и индивидуално ползване и одобряване на годишен план за паша, като точката да бъде гледана на следващата сесия на общинския съвет.

 **Г-н Иво Пазарджиев:** Благодаря на г-н Недев, точката се отлага за следваща сесия по искане на вносителите. Започваме с гласуване на извънредните точки. Подлагам на гласуване внасянето в дневния ред, относно промяна на ..., на точка, относно промяна на състава на Управителния съвет на Фондация „Русе – град на свободния дух“ като 1-ва точка. Моля за процедура на гласуване.

**КВОРУМ – 48. С 45 гласа „за”, 0 „против” и 3 „въздържали се” се прие предложението.**

 **Г-н Иво Пазарджиев:** Следващо, което подлагам на гласуване е предложението за изслушване на г-жа Грета Ангелова, което да бъде евентуално в края ... Подлагам на гласуване предложението, относно г-жа Грета Ангелова да бъде изслушана в края на заседанието.

**КВОРУМ – 47. С 30 гласа „за”, 0 „против” и 17 „въздържали се” се прие предложението.**

 **Г-н Иво Пазарджиев:** Следващо, което подлагам на гласуване е заявлението на Мариян Димитров, относно изказване, неговото изказване да бъде вмъкнато след отпадането на 27-ма точка, неговото изказване да бъде 33-та точка по дневния ред, а именно преди предложението на Местната гражданска инициатива.Подлагам на гласуване предложението.

**КВОРУМ – 44. С 41 гласа „за”, 1 „против” и 2 „въздържали се” се прие предложението.**

 **Г-н Иво Пазарджиев:** Следващото, което ще подложа на гласуване е питането на г-н Мариян Димитров, което да бъде като последна 37-ма точка, по-точно 38-ма, относно наложена финансова корекция в размер на 382 699 лв. по обществена поръчка за рехабилитация на кейовите стени. Подлагам на гласуване предложението за дневния ред.

**КВОРУМ – 49. С 45 гласа „за”, 0 „против” и 4 „въздържали се” се прие предложението.**

 **Г-н Иво Пазарджиев:** Подлагам на гласуване дневния ред като цяло с гласуваните корекции по него. Моля за процедура на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**ДНЕВЕН РЕД:**

1. Промяна в състава на Управителния съвет на Фондация „Русе-град на свободния дух“
2. **К.Л. 67** Представяне на Програма за управление на Община Русе за мандат 2019-2023 г.
3. **К.Л. 64** Инвестиция за изграждане на нов пазар в кв. „Здравец-Изток“, гр. Русе
4. **К.Л. 65** Подновяване договора за управление на управителя на общинско търговско дружество – лечебно заведение „Медицински център – 1 – Русе“ ЕООД
5. **К.Л. 71** Съгласие за продажба на общински терен от 34 кв.м. по улична регулация, приобщен къмУПИ XVI-1912 в кв. 154 по регулационния план на кв. „Средна кула“, град Русе
6. **К.Л. 72** Съгласие за продажба на общински терен от 16 кв.м. по улична регулация, приобщен къмУПИ I-269 в кв. 151 по регулационния план на кв. „Средна кула“, град Русе
7. **К.Л. 73** Съгласие за продажба на общински терен от 1 кв.м. по улична регулация, приобщен къмУПИ V-5840 в кв. 154 по регулационния план на град Русе
8. **К.Л. 74** Съгласие за продажба на общински терен от 12 кв.м. по улична регулация, приобщен къмУПИ XXIII-422 в кв. 14 по регулационния план на село Николово, Община Русе
9. **К.Л. 75** Заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 27.02.2020 г.
10. **К.Л. 76** Даване на съгласие за учредяване възмездно право на прокарване и сервитут на техническа инфраструктура – захранващ водопровод и захранващ кабел НН през ПИ 63427.145.92 с НТП - пасище, публична общинска собственост
11. **К.Л. 77** Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, бул. „Гоце Делчев“ №32
12. **К.Л. 78** Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: с. Тетово, Община Русе, ул. „Генерал Столетов“ №30 и №28
13. **К.Л. 79** Откриване процедура за продажба на недвижим имот – частна общинска собственост, с адрес: гр. Русе, кв. „Средна кула“, ул. „Русалка“ №1-А, по реда на чл. 35, ал. 3 от ЗОС
14. **К.Л. 80** Продажба на недвижим имот–частна общинска собственост, намиращ се в с. Червена вода, Община Русе, представляващ имот № 504.1534 с площ 900 кв.м., по реда на чл.35, ал.3 от ЗОС, във връзка с чл.31, ал.1 и 2 от Наредба № 1 за общинската собственост на ОбС-Русе.
15. **К.Л. 81** Прекратяване на съсобственост чрез продажба частта на Община Русе, представляваща ½ ид. части от поземлен имот с идентификатор 63427.5.9, съгласно Кадастралната карта и кадастралните регистри на гр. Русе, и ½ ид. части от построената в имота сграда с идентификатор 63427.5.9.1, с адрес гр. Русе, ул. „Плана планина“ №15
16. **К.Л. 82** Утвърждаване списъци на общински жилища, на основание чл. 42, ал. 2 от Закона за общинската собственост
17. **К.Л. 83** Откриване на процедура за провеждане на публичен търг с явно наддаване за продажба на общински поземлен имот, находящ се в с. Николово, Община Русе
18. **К.Л. 84** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, Община Русе.
19. **К.Л. 85** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в землището на с. Николово, Община Русе, местност „Дрибак 6”
20. **К.Л. 86** Учредяване право на пристрояване към съществуваща сграда (разширение на лятна кухня) в имот – общинска собственост, находящ се в село Червена вода, ЕКАТТЕ: 80460, Община Русе, Област Русе, ул. „Пирин“ № 9
21. **К.Л. 87** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в гр. Русе, ул. „Елин Пелин“ № 17
22. **К.Л. 88** Промяна в състава на Комисията по приватизация и следприватизационен контрол
23. **К.Л. 66** Определяне на начална месечна наемна цена при провеждане на процедура по реда на Глава Пета от Наредба № 1, на Общински съвет – Русе, за общинската собственост, за отдаване под наем на имот – частна общинска собственост, като площадка за третиране на строителни отпадъци, с адрес гр. Русе, местност „Под Ормана“, предмет на АЧОС № 5678 / 18.02.2009 г.
24. **К.Л. 70** Решение за даване на съгласие Община Русе да кандидатства с проектно предложение по Процедура „Рехабилитация и модернизация на общинската инфраструктура – системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство 2014-2021 г.
25. **К.Л. 68** Годишен финансов отчет и отчет за дейността на Фондация „Русе – град на свободния дух“ за 2019 г.
26. **К.Л. 69** Приемане на бюджет, насоки за работа и работна програма на Фондация „Русе – град на свободния дух“ за 2020 г.
27. **Вх. №182/05.02.2020 г.** Промяна на представителя на Община Русе в Организацията за управление на Дунавски туристически район по Закона за туризма
28. **К.Л. 63** Определяне на начални продажни цени и начин за продажба на дървесина от горски територии – общинска собственост за 2020 г.
29. **К.Л. 58** Информация за изменения на Бюджета на Община Русе към 31.12.2019 година
30. **К.Л. 61**  Приемане на анализ на потребностите от подкрепа за личностно развитие на децата и учениците на територията на Община Русе
31. **К.Л. 62** Сформиране на нов Обществен съвет по чл. 35 от Закона за социално подпомагане
32. **К.Л. 59** Одобряване на задание, разрешаване изработването на подробен устройствен план /ПУП/ - Парцеларен план на техническа инфраструктура извън урбанизираната територия – захранващ кабел до имот с идентификатор 02796.510.52 в м. „Малък саджак“, землище на с. Басарбово
33. Изказване на Мариян Димитров
34. **Вх. №191/06.02.2020 г.** Предложение от местна гражданска инициатива за изменение на Наредба №14 за реда и условията за превоз на пътници и багаж с обществения транспорт на територията на Община Русе
35. Питания
36. Изказване на Грета Ангелова
37. Изказване на Мариян Димитров

**Г-н Иво Пазарджиев:** Преди да започнем с 1-ва точка по дневния ред има заявено изказване от г-н Бедрос Пехливанян от групата на ГЕРБ по точка извън дневния ред. От името на групата на ГЕРБ думата давам на Наталия Кръстева, заповядайте.

 **Г-жа Наталия Кръстева:** Уважаеми колеги, поредното доказателство, че слогана обединение, водещ в предизборната, а вече и в програмата на общинска администрация е просто мит, просто фикция и за мене лишен от всякакъв смисъл и съдържание. На това станахме свидетели вчера при поднасянето на венци. ПП ГЕРБ, припомням първата политическа сила поставена от избирателите и в парламента, в местния парламент, Общинския съвет беше лишена първоначално, по-късно беше изпълнено от възможността да поднесе венец пред Паметника на свободата. Дали това стана случайно, дали стана умишлено, факт е, че протокола бе категорично нарушен. Дали беше с цел пренебрегване на самата политическа партия, дали на нейните избиратели, не знам. Въпреки това ПП ГЕРБ почете героите отдали живота си за свободата на града. Този ден бе предшестван и от честванията по повод 147 годишнината от гибелта на Васил Левски. Това бяха дни, уважаеми колеги, в които ние трябваше да бъде смирени, да отдадем почит, а не чрез дребни политически ходове да бъде трупан личен пиар. Това не е единение, господин Кмет, възмутени и огорчени сме, разединени сме повече от всякога. И в този ред на мисли бих казала, че, ако президента е на БСП, то празника бе на русенци.

 **Г-н Иво Пазарджиев:** Думата има кмета на Община Русе. Заповядайте, господин Кмете.

 **Г-н Пенчо Милков:** Скъпи русенци, не знам дали са разединени вашите представители, обаче част от тях са заблудени, а се опитват да заблуждават и вас. На празника на Русе, на освобождението на Русе вчера, ще бъде повече от ясен, венеца на ПП ГЕРБ беше сложен в редицата на мястото, на което е, беше поднесен от млади хора и те отдадоха почит, както и присъстващите граждани без значение от коя политическа сила са. При прочитане на списъка, политическата партия на съответното едно от челни места, където беше разположен и венеца, при прочитане на списъка от диктора се получи грешка, техническа, прескочил е прочитането, венеца си е бил на мястото, почит е отдадена и след това беше прочетено името на партията. Но това, което се случва в момента щеше да е смешно, ако не е трагично и жалко. На празника на Русе вчера пред цялото множество и след това, в часовете след това едни хора да им бъде тъжно, че не им е прочетено името, при положение, че бяха там, венеца беше там, всички смирихме глава, когато вървеше венеца и го положиха. Мислех изобщо да не коментирам, чак съм изненадан, че продължавате да говорите по тоя начин.

 **Г-н Иво Пазарджиев:** Благодаря на кмета. Започваме с точките по дневния ред.

**1 Точка**

**Промяна в състава на Управителния съвет на Фондация „Русе-град на свободния дух“**

 **Г-н Иво Пазарджиев:** Аз съм вносител, аз трябва да докладвам. Уважаеми колеги общински съветници, настоящата точка е внесена във връзка с необходимостта от попълване на управителния орган на Фондация „Русе – град на свободния дух“, поради напускането на Фондацията на Кристина Маринова. Необходимо е управителния орган да бъде попълнен, тъй като съгласно учредителния акт той се състои от трима души и неокомплектоваността му би предизвикала проблем за общината. В тоя смисъл предложението е за член на Управителния съвет да бъде избран Господин Енчо Енчев. Благодаря ви. Има ли изказвания и предложения по точката? Не виждам. Подлагам на гласуване така предложения проект за решение.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 68**

На основание чл.21, ал.2, във връзка с чл. 21, ал. 1, т.23 от ЗМСМА, във връзка с чл.14, ал.3 и чл. 18, ал. 1 от Учредителния акт на Общинска фондация „Русе – град на свободния дух“, Общински съвет - Русе реши:

1. Освобождава Кристина Мирославова Маринова от членство в Управителния съвет на Фондация „Русе – град на свободния дух“.
2. Избира Енчо Илиев Енчев за член на Управителния съвет на Фондация „Русе – град на свободния дух до изтичане на мандата на съвета.

**2 Точка**

**Представяне на Програма за управление на Община Русе за мандат 2019-2023 г.**

 **Г-н Иво Пазарджиев:** Госпожа Златомира Стефанов ще докладва, заповядайте.

 **Г-жа Златомира Стефанова:** Уважаеми господин Председател, уважаеми господин Кмет, уважаеми общински съветници, колеги от общинска администрация, контролен лист №67 е за Програмата за управление на Община Русе от 2019-та до 2023-та. Тя е разработена с основните в принципи на Европейския съюз, равни възможности, благоденствие, интеграция, всички сте я чели. Структурирана е така, че отразява приоритетите в управлението и отделните направления.

 **Г-н Иво Пазарджиев:** Благодаря на г-жа Стефанова. Има ли желаещи за изказвания по точката? Професор Михаил Илиев, заповядайте.

 **Проф. Михаил Илиев:** Уважаеми господин Председател на Общинския съвет уважаеми господин Кмете, уважаеми колеги общински съветници, уважаеми членове на администрацията, уважаеми гости, програмата за управление на общината е нещо много сериозно като документ и трябва да му се обръща необходимото внимание. От средата на минали век има една концепция, тя се нарича Смарт, това е един акроним от английски думи, които са в общи линии означават така превода им конкретни цели, мерки за изпълнение на целите, изпълними, реални, оценими резултати и срокове, в които ще се получат тези резултати. Тази концепция се явява основополагаща, когато се правя такива документи, свързани с дългосрочна програма. Когато прочетох преди 10-тина дена програмата така малко се учудих и реших да не би да има някакви други постановки. Влязох да погледна програмите за управление на някои общини в България. Първо влязох в София, София разбира се столицата е изключение, нея я игнорирах. След това влязох в Пловдив, Варна, Бургас, Стара Загора, Габрово, Казанлък и на още няколко такива и навсякъде, във всичките тези програми имаше в по-голяма или в по-малка степен елементи, които отговарят на това нещо. В документът, който е предложен като програма няма конкретност, има приоритетни области и нито един измерим или оценим резултат, по който след 3-4 години да оценим изпълнението на програмата. Когато се изказах по време на сесиите на постоянните комисии преди 10-тина дена, в комисиите, в които участвам имах това нещо предвид и очаквах да се направи някаква корекция, която да даде макар и малко някаква конкретика, свързана с нещата, защото тя я няма никаква конкретиката. Не видях това нещо, затова вероятно колегите, екипа, който е правил тази програма не е имал достатъчно време, не знам, не мога да кажа какви са причините, но смятах, даже там се подхвърли по време на комисиите, че ще се даде някаква конкретика. Могат да се кажат десетки конкретни неща по всяка една приоритетна област. Вероятно няма да се запишат всичките, но трябва да се запишат основните, които определят нещата, по които ще оценяваме изпълнението на програмата след няколко години. Това нещо го няма, което ме така впечатлява или тревожи, затова смятам или да се оттегли и да се преработи програмата, или да се преименува, защото този документ бихме могли да го наречем примерно стратегия, макар че той не е изцяло стратегия ...

 **Г-н Иво Пазарджиев:** Времето изтече.

 **Проф. Михаил Илиев:** Да, извинявайте. Или стратегия, или план за намерения, или нещо такова, но това, което е представено не е програма колеги, няма срокове, няма конкретност, което така ме тревожи. Благодаря ви, колеги.

 **Г-н Иво Пазарджиев:** Благодаря на професор Илиев. Има ли други желаещи за изказвания по точката? Деница Николова, заповядайте. Елеонора Николова. Госпожа Николова, може би беше първа или ... Нека госпожа Николова, мисля че беше първа, извинявам се.

 **Г-жа Елеонора Николова:** Уважаеми колеги, аз се присъединявам към казаното от професора. Всъщност има разминаване между точката в нашия дневен ред където е записано програма и самото наименование на материала, който ни е поднесен, тук пише визия. И аз съм съгласна, че този материал е визия, той в никакъв случай не е програма, защото ние бихме искали да знаем кой проблем ще се реши през първата управленска година, как е идентифициран той, към кого е адресиран и какво очакваме, какъв основен приоритет ще се работи по-нататък през втората, през третата, през четвъртата година? Как са адресирани намеренията във вид на конкретен план, на конкретни изпълнители и очаквани резултати. Така, че аз се съгласявам с това, че ние имаме пред нас една визия, която е симпатична, добре написана като всяка една визия. Благодаря ви.

 **Г-н Иво Пазарджиев:** Благодаря на г-жа Николова. Деница Иванова има думата.

 **Г-жа Деница Иванова:** Уважаеми господин Председател на Общинския съвет, уважаеми господин Кмет, уважаеми колеги общински съветници, дами и господа, гости, оставам с впечатлението, че водим дебат за един документ, който в политиката се нарича стратегически документ, той има една-единствена цел, да очертае приоритетите на управление за конкретен мандат, за конкретен кмет, политика или каквото и да е там. Съгласна съм с проф. Илиев, не го виждам тук, че когато говорим за програма, със сигурност за бизнес стратегия, там трябва да заложим срокове, цени, изпълнение, но, първо ние трябва да приемем програмата за управление на Община Русе. Какво имам предвид? След 1 година кметът Пенчо Милков ще има ангажимента като кмет да даде отчет по изпълнението. След приемането на тази програма ние ще приемем конкретни мерки като общински съветници за всяко едно от нещата разписани. Не мога да се съглася с г-жа Николова, че тук пише визия. Отварям и поглеждам, програма за управление на Община Русе мандат 2019-2023. Следва визията на кмета в едно изречение до неговата снимка, тук пише основна визия за развитие, това е негово лично послание – Превръщане на град Русе от догонващ в иновативен град. След това най-важните неща в политиката се наричат последователност, едно от нещата, които кмета Пенчо Милков прави в момента е точно това. Преди 3 месеца той е поискал доверието на гражданите на град Русе, получил го е, получил го е на база една предизборна платформа. Какво означава това? Тази предизборна платформа с неговите изведени приоритети той я вплита в програмата за управление на Русе, това значи последователност. И за да не съм голословна и аз разгледах като проф. Илиев достатъчно документи, и аз за разлика от Вас обърнах внимание точно на София и ще помоля само, ако може да пуснем първия документ. Ето, това е програма за управление на София мандат 2015-2019, ще работим с такива документи, защото колегите все още не са приели техните програми. Една страница, продължаваме да работим, това е програма за визия, за управление на Община София мандат 2015-2019. И ако може, следващия документ, това, това, колеги е програма за управление на Република България, разписана от министър-председателя Бойко Борисов в мандат, който ще изтече 2021-ва. Тук няма срокове, проф. Илиев, тук няма заложени лотове, магистрали, пари, бюджети, финанси. Така, че много моля, колегите от ГЕРБ, това което изложихте като мнение и позиция да го изпратите на министър-председателя и да му кажете какво мислят за неговата програма за управление на Република България. Благодаря ви.

 **Г-н Иво Пазарджиев:** Благодаря на г-жа Иванова. Реплика за проф. Илиев.

 **Проф. Михаил Илиев /реплика/:** Уважаеми колеги, тука не сме да политизираме разни неща. Аз ви казвам теоретични, базови постановки, които съм ги чел по книгите. Задължителното е във всяка програма да има измерими, оценими, резултати, тези неща не ги видях. Нямам нищо против визията, нямам нищо против, ако това го наречем стратегия, ако го наречем план за намерение, съгласен съм, но може или да се преименува, или да се направи корекция с добавки конкретни. Могат да се формулират конкретни резултати във всяка една приоритетна област, която заместник-кметовете и шефовете на общински предприятия биха могли да дадат като най-важни, най-съществени и нещата ще добият вид на програма. Това ми беше идеята, когато направих тези препоръки. Не съм искал да атакувам никого, тъй като ангажимент на общинския съвет е да прави нормални, качествени документи, това беше моята препоръка. И много моля, да не се политизират така на дребно нещата. Благодаря.

 **Г-н Иво Пазарджиев:** Благодаря на проф. Илиев. Има ли други реплики? Не виждам, дуплика за г-жа Иванова.

 **Г-жа Деница Иванова /дуплика/:** Професор Илиев, оставам с впечатлението, че Вие се почувствахте лично засегнат. Не, аз не политизирам, аз също като Вас говоря с документи. Това са документи, които са приети и са управление на Република България до 2021-ва и няма нищо общо с политизирането. Благодаря.

 **Г-н Иво Пазарджиев:** Благодаря на г-жа Иванова. Пламен Рашев за изказване.

 **Г-н Пламен Рашев:** Уважаеми господин Председател, господин Кмете, уважаеми колеги, вчера беше празник за русенци, показва, че в Русе гражданското общество е будно. Заедно с това имахме посещение в Русенски университет и там останах в впечатление, че този университет не само е един от най-добрите в страната, но той има претенции да бъде локомотива на развитието на Русе. И много съжалявам, че не съм го завършил, може би не е късно. Програмата, за която става дума е насочена именно към жителите на града ни. Програмата е отворена и може да бъде допълвана, това е ясно на всички. Всяка година кмета прави отчет за изпълнението на конкретни задачи, които визуално са представени в програмата. Всяка година ние приемаме и бюджет с конкретика, а на 4 години гражданите на Русе правят оценка и оставят или избират нов кмет. Така, че този подход, който нашия кмет е избрал нека му дадем възможност да го развие във времето. И като последно, приканям за процедурно предложение имам за прекратяване на изказванията. Мерси.

 **Г-н Иво Пазарджиев:** Благодаря на г-н Рашев. Има процедурно предложение за прекратяване на дебатите, подлагам го на гласуване. (коментар от зала не се чува) Процедурно предложение за прекратяване на дебатите има.

**КВОРУМ – 48. С 33 гласа „за”, 6 „против” и 9 „въздържали се” се прие предложението.**

 **Г-н Иво Пазарджиев:** Точката всъщност, която предизвика толкова дебати не се гласува, тя е само за информация. Продължаваме по дневния ред.

**3 Точка**

**Инвестиция за изграждане на нов пазар в кв. „Здравец-Изток“, гр. Русе**

 **Г-н Иво Пазарджиев:** Госпожа Златомира Стефанова.

 **Г-жа Златомира Стефанова:** Уважаеми общински съветници, поддържаме направеното предложение от управителя на общинското дружество „Общински пазари“ ЕООД за изграждане на нов пазар в кв. „Здравец-Изток“ на откритото пространство, обособено между ул. „Будапеща“, ул. „Киев и ул. „Рига“ на стойност 210 000 лв., които ще бъдат … Пазарът ще бъде изграден със средства на дружеството.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Доктор Константинова, заповядайте.

 **Д-р Теодора Константинова:** Благодаря, господин Председател. Уважаеми господин Кмет, дами и господа общински съветници, всички ние или поне тази част от нас, които и в предходните общински съвети сме били членове знаем и поздравяваме за добрата работа управителя на общинското търговско дружество „Общински пазари“ за инициативността му и а добрите резултати. Към това предложение имам следните въпроси: материалът минал ли е и бил ли е разглеждан в комисията териториално устройство и строителство, първо? Второ, има ли становище на експертния съвет, тъй като този участък, където е предложен за застрояване е част от улично пространство? В смисъл от градоустройствена гледна точка дали е разгледано и потвърдено. За паркоместата много молим да ни бъде обяснено ще има ли достатъчно място и ще бъде ли добре устроено пространството, така че да не затруднява движението? И предвиден ли е подход и от къде за товаро-разтоварна дейност? Много моля, ако компетентно лице има, което да ни отговори или г-н Кунчев да му дадем думата и да чуем становищата, и анализа на този материал. Благодаря.

 **Г-н Иво Пазарджиев:** Господин Кунчо Кунчев.

 **Г-н Кунчо Кунчев:** Уважаеми Председател на Общински съвет, уважаеми господин Кмет на Община Русе, дами и господа общински съветници, на това място сме предвидили да изградим на около 300 квадратни метра пазар пдообен на пазара в „Чародейка“. Разбира се паркоместа ще останат, такъв е и първоначалния план. Има нова организация на движение, там ще бъдат направени нови пешеходни пътеки за достъп към пазара и съответно за достъп нали на хората, които паркират колите си от двете страни на пазара. Имаме, в проектът ни е предвидено там да е добре осветено и като цяло мястото ще бъде много по-добре уредено, когато направим нашата инвестиция. Тази идея е на около 2 години, през цялото време е имало решение на общински съвет, което дава съгласието си за изграждане на пазар там. Имаме одобрена схема за поставяне, имаме и разрешение за поставяне на база проекта, който сме предложили.

 **Г-н Иво Пазарджиев:** Благодаря на господин Кунчев. Реплика? Доктор Константинова, заповядайте.

 **Д-р Теодора Константинова:** Аз помолих да бъде отговорено дали тази точка е гледана от комисията по териториално устройство и строителство, искам да получа отговор. Има ли становище на експертния съвет, искам да получа отговор. И винаги сме отправяли молба да бъдат онагледявани със съответно материали съответните точки. Това не е за пръв път, в предходния общински съвети също сме молили за това и ако има готовност молим да ни бъде предоставена възможност да видим проекта и разположението, промяната на уличното движение там, нека това да се осъществи.

 **Г-н Иво Пазарджиев:** Благодаря на доктор Константинова. Алисе Муртезова има думата. Относно това дали е разглеждана точката на комисия по териториално устройство и строителство, не е разглеждана, тъй като не е била адресирана към въпросната комисия, така че ако има критика …

 **Г-жа Алисе Муртезова:** Уважаеми колеги, по време на … Уважаеми колеги, по време на комисиите аз също поставих подобни въпроси като д-р Константинова. Благодаря на арх. Бучуковска, която всъщност ме запозна с решение за поставяне №9 от 30.01.2019. И всъщност благодарение на това решение и приложенията можем да видим всъщност как е организирано движението, от къде е точно този вход, за който говорим за разтоварната дейност. Ако иска арх. Бучуковска може да разясни, за да няма повече въпроси. Благодаря.

 **Г-н Иво Пазарджиев:** Благодаря на г-жа Муртезова. Архитект Бучуковска ще направи изказване.

 **Арх. Живка Бучуковска:** Уважаеми общински съветници, пред мен стои предложението на „Общински пазари“, които преди година входираха в община Русе, процедурата просто не е такава да се внася на експертен съвет, процедурата е след като се приеме тази организация на движение, която г-н Кунчев предлага да се издаде този акт, разрешение за поставяне, тъй като това не е постоянен строеж. Това е павилион, който е с временен характер и тази организация на движение ще бъде въведена след като бъде поставен този павилион на място. Ако имате някакви други въпроси, аз наистина предоставих чертежи, при нас има чертежи, има малко повече информация, заповядайте ще ви обясня.

 **Г-н Иво Пазарджиев:** Благодаря на г-жа Бучуковска. Александър Неделчев има думата.

 **Г-н Александър Неделчев:** Благодаря, господин Председател. Уважаеми господин Кмете, уважаеми колеги, съвсем кратък ще бъда. Изключително важни въпроси поставя д-р Константинова те също … и аз бих ги поставил и съм сигурен, че ще бъдат разгледани и решени по най-добрия оптимален начин. Въпросът е, че днес ние приемаме решение в съвсем друга посока, то е принципно решение и тук Общинския съвет е в качеството си на едноличен собственик на капитала на едно търговско дружество. Ние трябва да дадем съгласие дружеството да похарчи определена сума за една определена цел. Това е днешното ни решение. Градоустройствени въпроси днеска ние не разглеждаме. Ако построяването на този пазар там изисква такова разглеждане аз съм убеден, че администрацията ще го внесе по съответния ред, и в експертния съвет, и навсякъде, защото такива са просто законите, Закона за устройство на територията и т.н. Така, че аз също адмирирам предложението и съм убеден, че ръководството на „Общински пазари“ и на общината там ще направят нещо изключително полезно за русенци.

 **Г-н Иво Пазарджиев:** Благодаря на г-н Неделчев. Има ли други желаещи за изказване по точката? Не виждам. Подлагам на гласуване така предложения проект за решение. Колеги, моля да прекратим гласуването. Искам да намерим къде е устройство №6, което е на Станимир Станчев, виждам че г-н Станчев не участва в днешната сесия. Прекратете гласуването, искам устройство №6 да бъде, да ми бъде предоставено на мене. Кой гласуваше с устройство №6? (коментар от зала не се чува) Благодаря. Сега, позволявам си да напомня за гласуване с чуждо устройство, съгласно чл. 31, ал. 1 от нашия правилник след решение на Общински съвет може да бъде отстранен съответния общински съветник, така че моля това да не се случва повече. Благодаря. Отново процедура на гласуване по съответната точка.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 69**

На основание чл. 21, ал. 2 ЗМСМА, във връзка с чл.21 ал.1 т.23 ЗМСМА и чл. 10, ал.1, т. 9 от Наредба №9 на Общинския съвет, Общинският съвет реши:

Дава съгласие общинско търговско дружество „Общински пазари” ЕООД, със собствени средства, да извърши изграждане на нов пазар в кв. „Здравец Изток“, гр. Русе на стойност 210 000 лв.

**4 Точка**

**Подновяване договора за управление на управителя на общинско търговско дружество – лечебно заведение „Медицински център – 1 – Русе“ ЕООД**

 **Г-н Иво Пазарджиев:** Кой ще докладва? (коментар от зала не се чува) Госпожа Стефанова, заповядайте.

 **Г-жа Златомира Стефанова:** Уважаеми общински съветници, поддържаме предложението за подновяване договора за управление на управителя на общинското търговско дружество „Медицински център – 1 – Русе“ ЕООД. Като по предложение на комисията по ЗОРС в правното основание на проекта за решение да отпадне чл. 63, ал. 3 и ал. 4, в останалата си част проекта за решение се запазва.

 **Г-н Иво Пазарджиев:** Благодаря на госпожа Стефанова. Има ли изказвания? Има ли други изказвания по точката? Трябва да определим и процента възнаграждение, което ще получава д-р Стоянов съгласно точка 2 от проекта за решение. На постоянните комисии, мисля че на ЗОРС беше гласувано 400%, формално аз го правя същото в настоящата сесия, да определим възнаграждение в размер на 400%, което е максималното съгласно Закона за лечебните заведения за д-р Стоянов. Има ли други предложения и изказвания по настоящата точка? Госпожа Муртезова, заповядайте.

 **Г-жа Алисе Муртезова**: Уважаеми колеги, на комисията по здравеопазване и социална политика болшинството от нас гласуваха за решението, въпреки че бяхме водеща комисия като въздържал се. Благодаря на комисията по ЗОРС, че така направи една малка, но не и незначителна промяна и отпадна всъщност в решението, това което и г-жа Стефанова каза чл. 63, ал. 3 и ал. 4 от Закона за лечебните заведения, защото имаше и малко … по тоя начин всъщност щеше да бъде спорен текста. Аз също предлагам да остане 400 на 100 от отчетната средна месечна брутна заплата. Също така ви призовавам да удължим срока, договора на д-р Стоянов, защото от доклада е видно, че с 11 лекари той има едни много, много добри резултати. Вярвайте ми като човек, който работи в лечебни заведения, лекари с мениджърски подход и изобщо с мениджърски умения се намират много рядко. А той успя да отговори не само на всичките ни въпроси, а успя много адекватно да покаже всъщност каква е визията за развитието още на медицинския център. Единствената ми препоръка, която беше към него е в следващите си доклади да посочва и проектите, по които работи медицинския център, защото той в момента изпълнява един изключително важен проект за населението на Община Русе. Благодаря.

 **Г-н Иво Пазарджиев:** Благодаря на г-жа Муртезова. Има ли желаещи за изказвания и предложения по точката? С така направеното предложение за корекция от администрацията подлагам на гласуване настоящия проект за решение. (коментар от зала не се чува) Всъщност, моля да анулираме гласуването. Първо трябва да гласуваме моето предложение за 400% възнаграждение, тъй като то не е внесено от вносителя, а от мен като общински съветник. Така, че първо подлагам на гласуване възнаграждението да бъде в размер на 400%, това е промяна по точка 2 от проекта за решение. Моля за гласуване.

**КВОРУМ – 47. С 47 гласа „за”, 0 „против” и 0 „въздържали се” се прие предложението.**

 **Г-н Иво Пазарджиев:** Гласуваме материалът като цяло с гласуваното предложение за 400% и корекцията от администрацията, която беше внесена. Моля за процедура на гласуване.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 70**

На основание чл. 21, ал. 2, във връзка с чл. 21, ал. 1, т. 9 ЗМСМА, чл. 137, ал. 1, т. 5, чл.147, ал.2 от Търговския закон, чл. 62, ал.7 и ал. 8 от Закона за лечебните заведения, чл. 10, ал. 1, т. 5, чл. 22, ал.1, чл.31а от Наредба № 9 на ОбС - Русе, Общинският съвет реши:

1. Дава съгласие за удължаване договора за управление на д-р Стоян Ненков Стоянов за Управител на „Медицински център – 1- Русе” ЕООД за срок от три години, считано от 31.03.2020 г.
2. Определя месечно възнаграждение на Управителя на „Медицински център - 1 - Русе” ЕООД в размер на 400 на сто от отчетената средна месечна брутна работна заплата в заведението.
3. Упълномощава Кмета на Община Русе да сключи допълнително споразумение към договора за управление на д-р Стоян Ненков Стоянов.

**5 Точка**

**Съгласие за продажба на общински терен от 34 кв.м. по улична регулация, приобщен към УПИ XVI-1912 в кв. 154 по регулационния план на кв. „Средна кула“, град Русе**

 **Г-н Иво Пазарджиев:** Госпожа Стефанова ще докладва, заповядайте.

 **Г-жа Златомира Стефанова:** Уважаеми общински съветници, поддържаме предложението за продажба на придаваемия терен от 34 квадрата по уличната регулация по регулационния план на кв. „Средна кула“.

 **Г-н Иво Пазарджиев:** Така, има ли желаещи за изказвания по точката? Не виждам. Подлагам на гласуване така предложения проект за решение.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 71**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №1/10.01.2020 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-3322/04.11.2019 г. на Кмета на Община Русе за одобряване на ПУП-ПР на ПИ с идентификатор 63427.10.1912 в кв. 154 по плана на кв. „Средна кула“, град Русе, Общински съвет реши:

 1. Обявява придаваем терен от 34 кв.м. по улична регулация от ПИ с идентификатор 63427.10.1052 – ул. „Грудово“, кв. „Средна кула“, град Русе, придаван към УПИ XVI-1912 в кв. 154, съобразно предвижданията на ПУП-ПР, одобрен със Заповед №РД-01-3322/04.11.2019 г. на Кмета на Община Русе, за частна общинска собственост.

 2. Да се продаде терен, общинска собственост, представляващ придаваема част от 34 кв.м. по улична регулация от поземлен имот с идентификатор 63427.10.1052 – ул. „Грудово“, кв. „Средна кула“, град Русе, съобразно предвижданията на ПУП-ПР, одобрен със Заповед №РД-01-3322/04.11.2019 г. на Кмета на Община Русе, приобщен към УПИ XVI-1912 в кв. 154 по регулационния план на кв. „Средна кула“, град Русе на Златко Георгиев Атанасов, след заплащане на Община Русе цена в размер на 754,00 лева (седемстотин петдесет и четири лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**6 Точка**

**Съгласие за продажба на общински терен от 16 кв.м. по улична регулация, приобщен към УПИ I-269 в кв. 151 по регулационния план на кв. „Средна кула“, град Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Уважаеми общински съветници, това е подобно като предишното предложение. Този път, обаче става дума за терен от 16 квадратни метра по уличната регулация в кв. „Средна кула“.

 **Г-н Иво Пазарджиев:** Благодаря на госпожа Стефанова. Има ли желаещи за изказвания и предложения по точката? Не виждам. Подлагам на гласуване предложения проект за решение.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 72**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №1/10.01.2020 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-2662/11.09.2019 г. на Кмета на Община Русе за одобряване на ПУП-ПР на ПИ с идентификатор 63427.10.269 в кв. 151 по плана на кв. „Средна кула“, град Русе, Общински съвет – Русе реши:

 1. Обявява придаваем терен от 16 кв.м. по улична регулация от ПИ с идентификатор 63427.10.926 – ул. „Йордан Йовков“, кв. „Средна кула“, град Русе, придаван към УПИ I-269 в кв. 151, съобразно предвижданията на ПУП-ПР, одобрен със Заповед №РД-01-2662/11.09.2019 г. на Кмета на Община Русе, за частна общинска собственост.

 2. Да се продаде терен, общинска собственост, представляващ придаваема част от 16 кв.м. по улична регулация от поземлен имот с идентификатор 63427.10.926 – ул. „Йордан Йовков“, кв. „Средна кула“, град Русе, съобразно предвижданията на ПУП-ПР, одобрен със Заповед №РД-01-2662/11.09.2019 г. на Кмета на Община Русе, приобщен към УПИ I-269 в кв. 151 по регулационния план на кв. „Средна кула“, град Русе на Кирил Костадинов Пенев, след заплащане на Община Русе цена в размер на 355,00 лева (триста петдесет и пет лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**7 Точка**

**Съгласие за продажба на общински терен от 1 кв.м. по улична регулация, приобщен към УПИ V-5840 в кв. 154 по регулационния план на град Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Поддържаме предложението за продажба на придаваем терен от 1 кв.м., това е по ул. „Свети Сава“ в Русе.

 **Г-н Иво Пазарджиев:** Има ли желаещи за изказвания и предложения по точката? Не виждам. Процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 73**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №1/10.01.2020 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-2898/27.09.2019 г. на Кмета на Община Русе за одобряване на ПУП-ПР на ПИ с идентификатори 63427.2.3190 и 63427.2.3191 в кв. 154 по плана на град Русе, Общински съвет – Русе реши:

 1. Обявява придаваем терен от 1 кв.м. по улична регулация от ПИ с идентификатор 63427.2.3172 – ул. „Сава“, град Русе, придаван към УПИ V-5840 в кв. 154, съобразно предвижданията на ПУП-ПР, одобрен със Заповед №РД-01-2898/27.09.2019 г. на Кмета на Община Русе, за частна общинска собственост.

 2. Да се продаде терен, общинска собственост, представляващ придаваема част от 1 кв.м. по улична регулация от поземлен имот с идентификатор 63427.2.3172 – ул. „Сава“, град Русе, съобразно предвижданията на ПУП-ПР, одобрен със Заповед №РД-01-2898/27.09.2019 г. на Кмета на Община Русе, приобщен към УПИ V-5840 в кв. 154 по регулационния план на град Русе на Венцислав Димитров Дечев, след заплащане на Община Русе цена в размер на 214,00 лева (двеста и четиринадесет лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**8 Точка**

**Съгласие за продажба на общински терен от 12 кв.м. по улична регулация, приобщен към УПИ XXIII-422 в кв. 14 по регулационния план на село Николово, Община Русе**

 **Г-н Иво Пазарджиев:** Госпожа Стефанова.

 **Г-жа Златомира Стефанова:** Поддържаме предложението за продажба на придаваем терен от 12 кв.м. по уличната регулация на Николово, това е на ул. „Липник“ 60А.

 **Г-н Иво Пазарджиев:** Благодаря на госпожа Стефанова. Нямаме приложено становище на кмета на Николово, той е в залата. (коментар от зала не се чува) В случая няма … Има ли желаещи за изказвания и предложения по точката? Не виждам. Процедура на гласуване, моля.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 74**

 На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №1/10.01.2020 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-3495/25.11.2019 г. на Кмета на Община Русе за одобряване на ПУП-ПР на ПИ №422 в кв. 14 по плана на село Николово, Община Русе, Общински съвет – Русе реши:

 1. Обявява придаваем терен от 12 кв.м. по улична регулация от ПИ №7073 – ул. „Липник“, придаван към УПИ XXIII-422 в кв. 14 по плана на село Николово, ЕКАТТЕ 51679, Община Русе, съобразно предвижданията на ПУП-ПР, одобрен със Заповед №РД-01-3495/25.11.2019 г. на Кмета на Община Русе, за частна общинска собственост.

 2. Да се продаде терен, общинска собственост, представляващ придаваема част от 12 кв.м. по улична регулация от ПИ №7073 – ул. „Липник“, съобразно предвижданията на ПУП-ПР, одобрен със Заповед №РД-01-3495/25.11.2019 г. на Кмета на Община Русе, приобщен към УПИ XXIII-422 в кв. 14 по регулационния план на село Николово, ЕКАТТЕ 51679, Община Русе, на Атанас Енчев Филипов, след заплащане на Община Русе цена в размер на 343,00 лева (триста четиридесет и три лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**9 Точка**

**Заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 27.02.2020 г.**

 **Г-н Иво Пазарджиев:** Госпожа Магдалина Илиева ще докладва, заповядайте.

 **Г-жа Магдалина Илиева:** Уважаеми господа общински съветници, във връзка с постъпило писмо от областния управител на област Русе в качеството си на председател на Асоциацията по ВиК за свикване на редовно заседание на 27 февруари предлагаме вземане на следното решение – при невъзможност лично на кмета на Община Русе да бъде предоставено пълномощно на заместник-кмета по устройство на територията Магдалина Илиева със съответните правомощия, както са изписани във вашите материали. Благодаря.

 **Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Процедура на гласуване, моля.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 75**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русереши:

I. При невъзможност за лично участие на Кмета на Община Русе в редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 27.02.2020 г. /четвъртък/ от 11,30 часа в Зала №1 на Областна администрация – Русе, оправомощава г-жа Магдалина Илиева - Заместник-Кмет на Община Русе с ресор „Устройство на територията” да представлява Община Русе на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за провеждане в посочените ден, час и място.

II. Оправомощава представителя на Община Русе да подкрепи и да гласува положително по точките от дневния ред на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 27.02.2020 г. /четвъртък/ от 11,30 часа в Зала №1 на Областна администрация – Русе, както следва:

1.1.Приемане на Годишния отчет за дейността на Асоциацията по ВиК – Русе през 2019 г.

2. Приемане на Отчет за изпълнението на бюджета на Асоциацията по ВиК – Русе за 2019 г.

3.Приемане на Годишен финансов отчет на Асоциацията по ВиК – Русе за 2019 г.

4.Приемане на Проект на бюджета на Асоциацията по ВиК – Русе за 2020 г.

5.Други.

III. При настъпване на промени в процеса на обсъжданията на въпросите от дневния ред на редовното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 27.02.2020 г. /четвъртък/ от 11,30 часа в Зала №1 на Областна администрация – Русе, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**10 Точка**

**Даване на съгласие за учредяване възмездно право на прокарване и сервитут на техническа инфраструктура – захранващ водопровод и захранващ кабел НН през ПИ 63427.145.92 с НТП - пасище, публична общинска собственост**

 **Г-н Иво Пазарджиев:** Кой ще докладва? (коментар от зала не се чува)Госпожа Илиева, заповядайте.

 **Г-жа Магдалина Илиева:** Във връзка с постъпило заявление от България консулт сървиз ЕООД за учредяване възмездно право на прокарване и сервитут на техническата инфраструктура за захранващ водопровод и захранващ кабел. Приложени са парцеларен план и всички необходими документи. Благодаря.

 **Г-н Иво Пазарджиев:** Благодаря на г-жа Илиева. Има ли желаещи за изказване и предложение по точката? Не виждам. Процедура на гласуване, моля.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 76**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

1. Дава съгласие за учредяване на право на прокарване и сервитут на техническа инфраструктура – захранващ водопровод и захранващ кабел НН на ПИ с идентификатор 63427.43.27 по КККР на гр. Русе, Община Русе собственост на „БЪЛГАРИЯ КОНСУЛТ СЪРВИС“ ЕООД, ЕИК: 201033440, през ПИ 63427.145.92 – пасище, собственост Община Русе. Дължината на трасето на сервитутното право на прокарване през общинския имот на захранващия водопровод е в размер на 3,181 м., а засегната от сервитута площ от имота е 22 кв. м.

**11 Точка**

**Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, бул. „Гоце Делчев“ №32**

 **Г-н Иво Пазарджиев:** Госпожа Стефанова ще докладва, заповядайте.

 **Г-жа Златомира Стефанова:** Поддържаме предложението. Това е имот, който се намира на бул. „Гоце Делчев“ №32, съгласувано е също с устройство на територията дали имаме някакви инвестиционни намерения, но имота се намира просто между сградите и не бихме могли нищо да направим там. Също така и комисията по общинска собственост е изградила положително становище по продажбата на имота.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и за предложения по точката? Не виждам. Моля за процедура на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 77**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба чрез публичен търг с явно наддаване на общински поземлен имот с идентификатор 63427.4.1227 по КККР на гр. Русе, намиращ се в гр. Русе, бул. „Гоце Делчев“ №32 с площ 779 кв.м., с трайно предназначение на територията: Урбанизирана, с начин на трайно ползване (НТП): Ниско застрояване (до 10 m), при граници и съседни имоти: 63427.4.1223, 63427.4.1222, 63427.4.2926, 63427.4.1231, 63427.4.1232, предмет на акт за частна общинска собственост №9519/28.10.2019 г., вписан под №126, т. 37, том 7670, дв. вх. 14107, вх. №14391 от 31.10.2019 г. по описа на Службата по вписвания - Русе, с начална тръжна продажна цена в размер на 63 500,00 лева (шестдесет и три хиляди и петстотин лева), без дължими данъци и такси;

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**12 Точка**

**Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: с. Тетово, Община Русе, ул. „Генерал Столетов“ №30 и №28**

 **Г-н Иво Пазарджиев:** Кой ще докладва? (коментар от зала не се чува) Госпожа Златомира Стефанова, заповядайте.

 **Г-жа Златомира Стефанова:** Поддържаме предложението. Това е стандартна процедура по продажба на имот, намиращ се на незастроен имот в с. Тетово. Комисията по общинска собственост е дала положително становище и кмета на населеното място също е изразил положително становище по продажбата.

 **Г-н Иво Пазарджиев:** Благодаря на г-жа Стефанова. Кметът на Тетово също е в залата, ако има някакви въпроси или желания той да се изкаже. Да. Искате ли? (коментар от зала не се чува) Не. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 78**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-15/27.02.2019 г. и извлечение от Протокол №1/10.01.2020 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. Незастроен поземлен имот №800.1565 в кв. 119 по Кадастралния план на с. Тетово, община Русе, с адрес с.Тетово, ул. „Генерал Столетов“ №30, с площ 985 кв.м., трайно предназначение на територията: Урбанизирана, с начин на трайно ползване: Територии заети от населени места, предмет на АЧОС №9522/14.11.2019 г., вписан под №37, том 40, Н.Д. 8199, ДВР 15039, вх.рег. №15343 от 20.11.2019 г. по описа на Службата по вписвания – Русе, при начална тръжна цена 10 046,00 лв., без дължими данъци и такси.

2. Незастроен поземлен имот №800.1566 в кв. 119 по Кадастралния план на с. Тетово, Община Русе, с адрес с.Тетово, ул. „Генерал Столетов“ №28, с площ 956 кв.м., трайно предназначение на територията: Урбанизирана, с начин на трайно ползване: Територии заети от населени места, предмет на АЧОС №9523/14.11.2019 г., вписан под №36, том 40, Н.Д. 8198, ДВР 15038, вх.рег. №15344 от 20.11.2019 г. по описа на Службата по вписвания – Русе, при начална тръжна цена 9 750,00 лв., без дължими данъци и такси.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**13 Точка**

**Откриване процедура за продажба на недвижим имот – частна общинска собственост, с адрес: гр. Русе, кв. „Средна кула“, ул. „Русалка“ №1-А, по реда на чл. 35, ал. 3 от ЗОС**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Поддържаме предложението. Продажбата на имота е по специалния ред по Закона за общинската собственост, който дава възможност при законно построена сграда да се закупи общинската земя без търг или конкурс. Комисията по общинска собственост е дала положително становище.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 79**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх.№ОИ-01-10/27.09.2019 г. и извлечение от Протокол №1/10.01.2020 г. на Комисията по общинска собственост, Общинският съветреши:

Дава съгласие за откриване на процедура за продажба на общински поземлен имот с идентификатор 63427.10.1788 по Кадастралната карта и кадастралните регистри на гр. Русе, с площ от 405 кв.м., с трайно предназначение на територията: Урбанизирана, начин на трайно ползване: Ниско застрояване (до 10 m), с адрес гр. Русе, кв. „Средна кула“, ул. „Русалка“ №1-А, предмет на АЧОС №9158/23.04.2019 г., вписан под №152, том 13, н.д. 2666, ДВР 5103, вх.рег.№5212 от 25.04.2019 г. по описа на Службата по вписвания – Русе, на Валентин Тошков Цонев на цена от 7 145,00 лева, без включени дължими данъци и такси.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**14 Точка**

**Продажба на недвижим имот–частна общинска собственост, намиращ се в с. Червена вода, Община Русе, представляващ имот № 504.1534 с площ 900 кв.м., по реда на чл.35, ал.3 от ЗОС, във връзка с чл.31, ал.1 и 2 от Наредба № 1 за общинската собственост на ОбС-Русе.**

 **Г-н Иво Пазарджиев:** Госпожа Стефанова ще докладва, заповядайте.

 **Г-жа Златомира Стефанова:** Тази точка е сходна на предходната. Отново имаме продажба на имот в Червена вода по специалния ред, по Закона за общинската собственост чл. 35, ал. 3. Кметът на населеното място е изразил положително становище по продажбата.

 **Г-н Иво Пазарджиев:** Благодаря на г-жа Стефанова. Към материалът има приложено положително становище от кмета на Кметство Червена вода Людмила Маринова, тя също е вз алата, ако има някакви въпроси към нея. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 80**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1; чл. 35, ал. 3 и чл. 41, ал. 2 от Закона за общинската собственост, във връзка с чл. 31, ал. 1 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба на общински поземлен имот №504.1534 по кадастралния план на с. Червена вода, Община Русе, ЕКАТТЕ: 80460, стар идентификатор: пл. №1534, кв. 24А, парцел XIII с площ 900 кв.м., намиращ се в с. Червена вода, Община Русе, ул. „Цар Калоян“, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 504.1304, 504.1644, 504.1305, 504.1306, предмет на АЧОС 9397/18.09.2019 г., на Никола Кирилов Николов, като собственик на законно построена в имота масивна жилищна сграда 504.1534.1 – еднофамилна със застроена площ 89 кв.м. срещу заплащане на цена в размер на 12 305,00 лева (дванадесет хиляди и триста и пет лева) без дължими данъци и такси.

Дължимите данъци и такси са за сметка на купувача.

**15 Точка**

**Прекратяване на съсобственост чрез продажба частта на Община Русе, представляваща ½ ид. части от поземлен имот с идентификатор 63427.5.9, съгласно Кадастралната карта и кадастралните регистри на гр. Русе, и ½ ид. части от построената в имота сграда с идентификатор 63427.5.9.1, с адрес гр. Русе, ул. „Плана планина“ №15**

 **Г-н Иво Пазарджиев:** Кой ще докладва? (коментар от зала не се чува)Госпожа Стефанова, заповядайте.

 **Г-жа Златомира Стефанова:** Поддържаме предложението, което касае прекратяване на собственост между Община Русе и физическо лице чрез изкупуване дела на Община Русе, представляващ ½ идеална част от поземления имот. Целият имот е с площ от 90 кв.м. и ½ идеална част от построената в него едноетажна жилищна сграда. Комисията по общинска собственост е изразила положително становище по продажбата на имота. Имотът сме го огледали, той се намира на ул. „Плана планина“, това е в ромската махала и бихме искали да прекратим тази съсобственост.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**Ръчно гласували:**

**Г-н Асен Даскалов – „за“**

**КВОРУМ – 45. С 44 гласа „за”, 0 „против” и 1 „въздържали се” се прие**

**РЕШЕНИЕ № 81**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36 от Закона за собствеността, чл. 36, ал. 1, т. 2, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление вх. №ОИ-04-5/10.09.2019 г. и извлечение от Протокол №1/10.01.2020 г. на Комисията по общинска собственост, Общинският съвет реши:

Дава съгласие за прекратяване на съсобствеността между Община Русе и Гюлбие Амишева Сюлейманова, чрез изкупуване дела на Община Русе, представляващ ½ ид.ч. от поземлен имот с идентификатор 63427.5.9, целият с площ от 90 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), и за ½ ид. ч. от построената в него едноетажна жилищна сграда – еднофамилна, цялата с площ от 30 кв.м., с адрес гр. Русе, ул. „Плана планина“ №15, предмет на АЧОС №9459/14.10.2019 г. вписан под №130, том 35, н.д. 7253, ДВР 13406, вх.рег. №13684 от 17.10.2019 г. по описа на Службата по вписвания – Русе, от Гюлбие Амишева Сюлейманова срещу заплащане на цена в размер на 24 545,00 лв., без включени дължими данъци и такси, които се дължат от Гюлбие Амишева Сюлейманова.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**16 Точка**

**Утвърждаване списъци на общински жилища, на основание чл. 42, ал. 2 от Закона за общинската собственост**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Уважаеми общински съветници, поддържаме предложението. Ежегодно в срок до 1 март с решение на Общинския съвет по предложение на кмета на общината се приемат списъци, в които се определят броя, вида и местонахождението на общинските жилища за текущата година.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Г-н Асен Даскалов – „за“**

**КВОРУМ – 46. С 44 гласа „за”, 0 „против” и 2 „въздържали се” се прие**

**РЕШЕНИЕ № 82**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация, чл. 42, ал. 2 от Закона за общинската собственост и чл. 12, ал. 2 от Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет – Русе, Общинският съвет реши:

Утвърждава за 2020 г., както следва:

1. Списък №1 на общинските жилища за настаняване под наем на граждани с установени жилищни нужди, включващ 1 597 броя апартаменти и 139 броя къщи.

2. Списък №2 на общинските жилища от ведомствения фонд, включващ 68 броя апартаменти, 2 броя апартаменти – защитени жилища и 2 броя апартаменти - приемни.

3. Списък №3 на общинските жилища от резервния фонд, включващ 145 броя жилищни имота.

**17 Точка**

**Откриване на процедура за провеждане на публичен търг с явно наддаване за продажба на общински поземлен имот, находящ се в с. Николово, Община Русе**

 **Г-н Иво Пазарджиев:**Заповядайте.

 **Г-жа Златомира Стефанова:** Поддържаме предложението. Това е стандартна процедура по продажба на незастроен урегулиран поземлен имот, намиращ се в с. Николово чрез публичен търг с явно наддаване. Кметът на населеното място е изразил положително становище по продажбата на имота.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**Ръчно гласували:**

**Г-н Асен Даскалов – „за“**

**КВОРУМ – 49. С 47 гласа „за”, 0 „против” и 2 „въздържали се” се прие**

**РЕШЕНИЕ № 83**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, извлечение от Протокол №1/10.01.2020 г. на КОС, Общински съвет реши:

 Дава съгласие за откриване процедура за провеждане на публичен търг с явно наддаване за продажба на недвижим имот – частна общинска собственост, представляващ незастроен урегулиран поземлен имот УПИ VIII-1720 с площ от 820 кв.м. в кв. 106 по регулационния план на село Николово, Община Русе, отреден за жилищно застрояване, предмет на Акт №4974/14.06.2007 г. за частна общинска собственост, с начална тръжна цена 31 724,00 лв. (тридесет и една хиляди седемстотин двадесет и четири лева), без дължими данъци и такси.

 Дължимите данъци и такси са за сметка на спечелилият участник – купувач.

**18 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, Община Русе**

 **Г-н Иво Пазарджиев:** Следваща точка 19-та, контролен лист 85 – Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в землището на с. Николово, местност „Дрибак 6“. Госпожа Стефанова, заповядайте. (коментар от зала не се чува) Извинявам се, следваща точка е 18-та, контролен лист 84 - Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, Община Русе. Заповядайте.

 **Г-жа Златомира Стефанова:** Поддържаме предложението. Стандартна процедура на незастроен поземлен имот в Николово. Комисията по общинска собственост е дала положително становище и кмета на населеното място също.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**Ръчно гласували:**

**Г-н Асен Даскалов – „за“**

**КВОРУМ – 47. С 45 гласа „за”, 0 „против” и 2 „въздържали се” се прие**

**РЕШЕНИЕ № 84**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 43/10.10.2019 г. на Комисията по общинска собственост и заявление вх. № ОИ-10-69/16.09.2019 г., Общински съвет – Русе реши:

Дава съгласие за откриване на процедура за провеждане на публичен търг с явно наддаване за продажба на незастроен поземлен имот (ПИ) с № 0.1079 по Кадастрален план на с. Николово, ЕКАТТЕ 51679, одобрен със заповед № 1379 от 22.04.2003 г. на кмета на Община Русе, представляващ ПИ 1079 в кв. 74, по Регулационен план на селото, с площ 892 кв. м., трайно предназначение на територията: урбанизирана, начин на трайно ползване: територии заети с населени места, находящ се в с. Николово, общ. Русе, обл. Русе, между улиците „Янтра“ и „Черно море“. За имота има съставен АЧОС № 4313/07.12.2004 г., вписан в Служба по вписванията – гр. Русе под № 182, том 48, вх. рег. № 17897 от 10.12.2004 г., с начална тръжна продажна цена в размер на 23 400, 00 лв. (двадесет и три хиляди и четиристотин лева), без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**19 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в землището на с. Николово, Община Русе, местност „Дрибак 6”**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Това предложение е отново, касаещо с. Николово. Този път, обаче става дума за продажба, стандартна процедура по продажба на земеделска земя, намираща се в местност „Дрибак 6“ в землището на с. Николово. Комисията по общинска собственост е дала положително становище, също и кмета на населеното място.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**Ръчно гласували:**

**Г-н Асен Даскалов – „за“;**

**Г-н Орлин Дяков – „за“**

**КВОРУМ – 47. С 45 гласа „за”, 0 „против” и 2 „въздържали се” се прие**

**РЕШЕНИЕ № 85**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 43/10.10.2019 г. на Комисията по общинска собственост и Заявление с вх. № ОИ-10-35/12.04.2019 г., Общински съвет Русе реши:

1. Дава съгласие за откриване на процедура за провеждане на публичен търг с явно наддаване за продажба на поземлен имот с № 503.53 по Плана на новообразуваните имоти на местност „Дрибак 6“, с площ 509 кв. м., трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), пета категория на земята при неполивни условия, находящ се в землището на с. Николово, местност „Дрибак 6“, със стар идентификатор: масив 301 п. 53, предмет на АЧОС № 9415/24.09.2019 г., вписан в СВп-Русе под № 197, том 32, дело № 6692, вх. рег. № 12661/27.09.2019 г., с начална тръжна продажна цена 30 540,00 лв. (тридесет хиляди петстотин и четиридесет лева) без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**20 Точка**

**Учредяване право на пристрояване към съществуваща сграда (разширение на лятна кухня) в имот – общинска собственост, находящ се в село Червена вода, ЕКАТТЕ: 80460, Община Русе, Област Русе, ул. „Пирин“ № 9**

 **Г-н Иво Пазарджиев:** Госпожа Стефанов ще докладва.

 **Г-жа Златомира Стефанова:** Това предложение касае с. Червена вода, където имаме постъпила молба за пристрояване към собствена сграда, разширение на лятна кухня. Това е съществуваща едноетажна сграда, намираща се в общински имот, комисията по общинска собственост е изразила положително становище.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Процедура на гласуване, моля.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 86**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 38, ал. 2 и ал. 4, чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе, Общинският съветреши:

Дава съгласие за учредяване на възмездно право на пристрояване на Стефан Михов Обрешков, за изграждане на пристройка - разширение на лятна кухня, с размери 3,00 м./3,25 м. и антре с размери 1,85 м./3,00 м., със застроена площ 15,30 кв.м. и РЗП – 15,30 кв. м., към съществуваща едноетажна сграда №503.732.2, разположена в общински поземлен имот №503.732, с площ 839 кв. м. по кадастралния план на с. Червена вода, ЕККАТЕ: 80460, Община Русе, с адрес: ул. Пирин № 9, за който е образуван УПИ VII-732 в кв. 56, с площ 848 кв. м., предмет на АЧОС №8771/18.12.2018 г., вписан под №84, том 42, н.д. 8700, вх.рег.№16960 от 20.12.2018 г. по описа на Службата по вписвания – Русе, срещу заплащане на цена в размер на 252,00 лв., без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**21 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в гр. Русе, ул. „Елин Пелин“ № 17**

 **Г-н Иво Пазарджиев:** Госпожа Златомира Стефанов.

 **Г-жа Златомира Стефанова:** Поддържаме направеното предложение за ул. „Елин Пелин“ № 17. Комисията по общинска собственост също е изразила положително становище. Там имаме една застроена всъщност сграда и има заявление да бъде закупен самия имот.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 87**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 1/10.01.2020 г. на Комисията по общинска собственост и заявление вх. № ОИ-01-9/26.07.2019 г., Общински съвет – Русе реши:

Дава съгласие за откриване на процедура за провеждане на публичен търг с явно наддаване за продажба на застроен поземлен имот с идентификатор 63427.5.1125 по кадастралната карта и кадастралните регистри на гр. Русе, одобрени със Заповед № РД-18-18/16.05.2007 г. на ИД на АК, с площ 252 кв. м, трайно предназначение на територията: урбанизирана, начин на трайно ползване: ниско застрояване (до 10 м), с адрес: гр. Русе, ул. „Елин Пелин“ № 17, с номер по предходен план: имот 4008, кв. 777, за който е съставен АЧОС № 7215/01.04.2014 г., вписан в Служба по вписванията – гр. Русе под № 46, том 11, вх. рег. № 4469 от 08.04.2014 г., с начална тръжна продажна цена 41200,00 лв. (четиридесет и една хиляди и двеста лева), без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**22 Точка**

**Промяна в състава на Комисията по приватизация и следприватизационен контрол**

 **Г-н Иво Пазарджиев**: Аз съм вносител. Уважаеми колеги, предлагаме на вашето внимание проект за решение, с който да освободим г-жа Антоанета Банчева като член на комисията по приватизация и следприватизационен контрол и на нейно място да бъде избрана г-жа Елена Ангелова, която е главен експерт в отдел „Стопански дейности и защита на потребителите“. Благодаря. Има ли желаещи за изказвания и предложения по точката? Не виждам. Процедура на гласуване, моля.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 88**

На основание чл. 21, ал. 2, във връзка с чл. 21, ал. 1, т. 1 от ЗМСМА и чл. 8, ал. 3 и ал. 4 от Наредба за устройство и работа на органите за приватизация и следприватизационен контрол, Общински съвет – Русе реши:

1. Освобождава Антоанета Банчева като член на Комисията по приватизация и следприватизационен контрол.
2. Избира Елена Ангелова – главен експерт в отдел „Стопански дейности и защита на потребителите“ за член на Комисията по приватизация и следприватизационен контрол.

**23 Точка**

**Определяне на начална месечна наемна цена при провеждане на процедура по реда на Глава Пета от Наредба № 1, на Общински съвет – Русе, за общинската собственост, за отдаване под наем на имот – частна общинска собственост, като площадка за третиране на строителни отпадъци, с адрес гр. Русе, местност „Под Ормана“, предмет на АЧОС № 5678 / 18.02.2009 г.**

 **Г-н Иво Пазарджиев:** Кой ще докладва? (коментар от зала не се чува) Госпожа Стефанова, заповядайте.

 **Г-жа Златомира Стефанова:** Уважаеми общински съветници, поддържаме направеното предложение, относно определянето на начална месечна цена при провеждане на процедура за отдаване под наем в имот в местността „Под Ормана“. Тук договорът е изтекъл, направили сме нова оценка. И както виждате възлиза на 1103 лева без ДДС.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 49. С 47 гласа „за”, 0 „против” и 2 „въздържали се” се прие**

**РЕШЕНИЕ № 89**

 На основание чл. 21, ал. 2 от Закона за местното самоуправление и местната администрация, във връзка с чл. 14, ал. 8 от Закона за общинската собственост, във връзка с чл. 11 от Наредба №2 на Общински съвет - Русе, за начални цени за отдаване под наем на общински обекти със стопанско и административно предназначение, Общински съвет – Русе реши:

 Определя начална наемна цена на месец в размер на 1103,00 лв. (хиляда сто и три лева) без включен ДДС, при провеждане на процедура по реда на Глава Пета от Наредба № 1, на Общински съвет – Русе, за общинската собственост, за отдаване под наем, поземлен имот – частна общинска собственост с идентификатор 63427.92.6 по кадастрална карта на гр. Русе, с площ 22 006 кв. м, описан в АЧОС №5678/ 18.02.2009 г., находящ се в гр. Русе, местност „Под ормана“, с трайно предназначение на територията: урбанизирана и начин на трайно ползване за друг вид производствен, складов обект, отдаван под наем като площадка за третиране на строителни отпадъци

**24 Точка**

**Решение за даване на съгласие Община Русе да кандидатства с проектно предложение по Процедура „Рехабилитация и модернизация на общинската инфраструктура – системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство 2014-2021 г.**

 **Г-н Иво Пазарджиев:** Госпожа Магдалина Илиева ще докладва, заповядайте.

 **Г-жа Магдалина Илиева:** Уважаеми господа общински съветници, във връзка с обявена покана за предоставяне на безвъзмездна финансова помощ по процедура „Рехабилитация и модернизация на общинската инфраструктура – системи за външно изкуствено осветление на общините“ предлагаме да вземете решение за кандидатстване за финансиране в рамките на тази покана. Максималният …, максималната финансова помощ, която може да бъде получена е 600 000 евро, като не се изисква съфинансиране от Община Русе. Предлагам да поемете ангажимент Община Русе да осигурява устойчивост на проекта, както и да бъде включен чуждестранен паспорт, чуждестранен партньор, който да донесе допълнително точки в нашето предложение. Благодаря.

 **Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 90**

На основание чл. 21, ал. 1, т. 23, във връзка с чл. 21, ал. 2 от ЗМСМА, Общински съвет – Русе реши:

1. Дава съгласие Община Русе да кандидатства за финансиране в рамките на покана за предоставяне на безвъзмездна финансова помощ по процедура „Рехабилитация и модернизация на общинската инфраструктура - системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство 2014-2021 г.;
2. Поема ангажимент за осигуряване на устойчивост на резултатите от изпълнението на проекта – Община Русе да не променя собствеността и предназначението на придобитото оборудване/актив за период от поне 5 години след одобрение на финалния отчет по проекта, като гарантира, че в рамките на този период то ще се използва за целите на проекта.;
3. Дава съгласие при разработването и изпълнението на проекта да бъде включен чуждестранен партньор (публични или частни правни субекти, както и неправителствени организации, регистрирани като юридически лица) от държавите-донори (Република Исландия, Княжество Лихтенщайн, Кралство Норвегия).

**25 Точка**

**Годишен финансов отчет и отчет за дейността на Фондация „Русе – град на свободния дух“ за 2019 г.**

 **Г-н Иво Пазарджиев**: ГоспожаСтефанова ще докладва, заповядайте.

 **Г-жа Златомира Стефанова:** Уважаеми общински съветници, по комисиите всичко, относно Фондация „Русе – град на свободния дух“ беше разгледано, но искам само да ви обърна внимание, че годишния финансов отчет и отчетността на Фондацията беше разширена. Помолих госпожа Елена Минкова да направим по-подробни таблици да се запознаете подробно как е …, по какъв начин е протичало приходите и разходите за Фондацията. Както знаете и на самите комисии аз изказах мнение, че една такава Фондация е необходима на град Русе. Миналата година тя е подкрепила 210 събития, които са били посетени от над 110 000 човека. Предполагам, че всички сте я разгледали и ако имате някакви въпроси ще ги очакваме.

 **Г-н Иво Пазарджиев:** Благодаря на г-жа Стефанова. Има ли изказвания и предложения по точката? Не виждам. Моля за процедура на гласуване. 47 общински съветници „за”, 1 „против” и 0 „въздържали се”, предложението се приема. (коментар от зала не се чува) Уважаеми колеги, напомнено ми беше, че към настоящия проект за решение има внесено изменение, което ви беше раздадено предварително с вх. №231 на Общински съвет, относно че по време на комисията по култура и религиозни въпроси е констатирана техническа грешка в Приложение №1 към докладната, която е нужно да бъде отстранена, както следва - в таблица Подпомагани лица с изявени дарби от Фонд Лицата на Русе за 2019 година в графа организация, ред 4-ти Сдружения, училищно настоятелство при ОУ „Отец Паисий Хилендарски“ да бъде заменено със Сдружение училищно настоятелство при ОУ „Отец Паисий“. Нека да прегласуваме точката с изменението към нея. Моля за процедура на гласуване.

**КВОРУМ – 47. С 45 гласа „за”, 1 „против” и 1 „въздържали се” се прие**

**РЕШЕНИЕ № 91**

На основание чл. 21, ал.1, т.8 и т.23, във връзка с чл. 21, ал. 2 от ЗМСМА и във връзка с чл.14, т.10 от Раздел IV на Учредителния акт на Фондация „Русе - град на свободния дух“ , както и с чл.7, ал.4 и чл.9, ал.4 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“, Общински съвет – Русе реши:

1.Приема отчет за дейността на Фондация „Русе – град на свободния дух“ за 2019 г. /Приложениe 1/.

2.Одобрява годишен финансов отчет на Фондация „Русе – град на свободния дух“ за 2019 г. /Приложение 2/.

**26 Точка**

**Приемане на бюджет, насоки за работа и работна програма на Фондация „Русе – град на свободния дух“ за 2020 г.**

 **Г-н Иво Пазарджиев**: Към предложението има внесено изменение, което ви е раздадено, същото е с вх. №232 на Общински съвет – Русе. Кой ще докладва? ГоспожаСтефанова, предполагам.

 **Г-жа Златомира Стефанова:** Уважаеми общински съветници, поддържаме предложението да приемете бюджет, насоки за работа на работната програма на Фондация „Русе – град на свободния дух“ за 2020 г. Насоките ще продължат за подпомагане на талантливите русенци, изразяващи се в области на култура, изкуство, образование, наука, нови технологии и спорт. Това става в рамките на Фонд „Лицата на Русе“. Фондацията ще продължи да инициира събития, които имат акцент с висока обществена значимост и добавена стойност за местните общности и насърчаване на новите нестандартни оригинални идеи в сферата на културата, културно-историческото наследство, изкуството, науката, образованието и масовия спорт. Това, което искам да ви кажа, че Фондацията, ние си говорихме по комисиите, тя трябва да определи града ни или както казваме да брандира града ни не само с големи събития, но и с малки събития на русенци, които вдъхват живот, които правят общността на Русе. Така, че ще продължим в тези насоки с яснота и можете винаги да се осведомите за дейността на Фондацията. Добре сте дошли.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. С така предложеното изменение, подлагам на гласуване точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 92**

На основание чл. 21, ал.1, т.8 и т.14, във връзка с чл. 21, ал. 2 от ЗМСМА и във връзка с чл.14, т.7, т.8 и т.9 от Раздел IV на Учредителния акт на Фондация „Русе – град на свободния дух“ , както и с чл.4, ал.1 и ал.3, чл.9, ал.1 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“, Общински съвет – Русе реши:

1.Приема основни насоки и програма за дейността на Фондация „Русе – град на свободния дух“ за 2020 г. /Приложение№1/.

2.Приема бюджет на Фондация „Русе – град на свободния дух“ за 2020 г. /Приложение 2/ .

3.Упълномощава Управителния съвет на Фондация „Русе – град на свободния дух“ да организира провеждането на посочените в насоките конкурси/кампании съобразно приети от УС правила, да определи класираните участници и да предостави определеното финансиране за реализиране на съответното мероприятие в изпълнение на Основни насоки за работа на Фондация "Русе – град на свободния дух" за 2020 г.

 **Г-н Иво Пазарджиев:** Давам думата за процедурно изказване на Асен Даскалов, председател на групата ПАТРИОТИ-ВМРО.

 **Г-н Асен Даскалов:** Уважаеми господин Председател, уважаеми господин Кмет, уважаеми колеги, от име на група искам 10-минутна почивка и събиране на председателите на групи във връзка с евентуално гласуване с чужда карта по-рано днес, с чуждо устройство.

 **Г-н Иво Пазарджиев:** Давам 10 минути почивка.

***Почивка 10 минути.***

**Г-н Иво Пазарджиев:** Колеги, моля да заемете местата си. Стартираме проверка на кворума.33-ма общински съветници са се регистрирали, в залата има повече. Имаме необходимия кворум, продължаваме заседанието. След проведи разисквания, относно гласуването с чуждо устройство в началото на заседанието, действително бях сигнализиран от общински съветник, че с устройство №6 на общинския съветник Станимир Станчев, който към него момент не беше в залата има извършено гласуване. Тъй като, обаче аз не мога да установя и нямаше как да установя кой е гласувал с чуждото устройство, устройството беше изискано от администрацията, които го взеха от масата до г-жа Николова. Никой от нас не е видял г-жа Николова да гласува с чуждото устройство и няма как да го твърдим, така че решението, което беше взето на импровизирания председателски съвет беше да бъде сигнализирана комисията по етика, която да извърши проверка и вземе становище, относно днескашния случай. Господин Траян Тотев за процедурно предложение.

**Г-н Траян Тотев**: Моето процедурно предложение е колегата общински съветник, който гласува с чуждо устройство да стане и да признае, че е извършил нарушение. Това е най-лесното, може да се случи при добро желание от колегата. (коментар в залата, не се чува)

 **Г-н Иво Пазарджиев:** Колеги, моля за тишина. Има ли общински съветник, който желае да стане и да признае, че е гласувал с чуждо устройство? Не виждам. Господин Тотев, никой не пожела да си признае, така че от тук нататък следва Комисията по етика. Благодаря. Колеги, моля за тишина.

**27 Точка**

**Вх. №182/05.02.2020 г. Промяна на представителя на Община Русе в Организацията за управление на Дунавски туристически район по Закона за туризма**

 **Г-н Иво Пазарджиев:** Кой ще докладва? Госпожа Златомира Стефанова, заповядайте.

 **Г-жа Златомира Стефанова:** Уважаеми общински съветници, на 4 февруари след приключване на работното ни време получихме имейл във връзка с определяне на представителя на Община Русе в Организацията за управление на Дунавски туристически район, като предлагаме, както е по устава представителя трябва да бъде кмета на общината или упълномощено от него длъжностно лице.

 **Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 93**

На основание чл. 21, ал. 2 от ЗМСМА, във връзка с чл. 21, ал. 1, т. 15 от ЗМСМА, чл. 33, ал. 3 от Закона за туризма, Общински съвет – Русе реши:

1.Определя за представител на Община Русе в Организацията за управление на Дунавски туристически район /ОУДТР/ Пенчо Пламенов Милков – Кмет на Община Русе или оправомощено от него длъжностно лице.

**28 Точка**

**Определяне на начални продажни цени и начин за продажба на дървесина от горски територии – общинска собственост за 2020 г.**

 **Г-н Иво Пазарджиев:** Заповядайте, господин Недев.

 **Г-н Димитър Недев:** Уважаеми общински съветници, представям на вашето внимание контролен лист №63 като предлагаме от името на общинска администрация да разгледате и гласувате решение за определяне на началните продажни цени, начина за продажба на дървесина от горски територии, които са общинска собственост за текущата 2020 година.

 **Г-н Иво Пазарджиев:** Благодаря на г-н Недев. Всъщност, оттеглената точка беше №60, настоящата няма пречка да бъде гласувана. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 94**

На основание чл. 21, ал. 2 във връзка с чл. 21, ал. 1, т. 8 от ЗМСМА, чл. 112, ал. 1, т. 1 ЗГ, чл. 4, ал. 3, чл. 5, ал. 3 във връзка с ал. 1, т. 1 на същия член, чл. 46, т. 1, чл. 49, ал. 1, т. 1 НУРВИДГТДОСПДНГП, чл. 90, ал. 2 от Наредба № 1, на Общински съвет - Русе, за общинската собственост, Общинският съвет реши:

1. Приема начални тръжни цени, без ДДС, за продажба на стояща дървесина на корен, съгласно Приложение № 1.
2. Дава съгласие за провеждане на търг с явно наддаване за продажба на стояща дървесина на корен в горски територии, собственост на Община Русе, с конкретни количества на продаваната стояща дървесина на корен, в съответните подотдели, определени съобразно действащия Годишен план за ползване на дървесина в горски територии, собственост на Община Русе за 2020 година, посочени по долу както следва:

|  |  |  |  |  |  |
| --- | --- | --- | --- | --- | --- |
|  | Място на извършване на дейността - отдел, подотдел | Категория дървесина | Размер и качeство на асортиментите | Дървесен вид | Количество /м3/ |
|  | **41 -р** | Дърва | Дърва за горене | ак | 373 |
|   |  **Общо за подотдел 41-р** |   | **373** |
|
|  **41 -щ** | Дърва | Дърва за горене | ак | 947 |
|   |  **Общо за подотдел 41-щ** |   | **947** |
|  |
| **46 -а** | Дърва | Дърва за горене | ак | 64 |
|   |  **Общо за подотдел 46-а** |   | **64** |
|  |  |  |  |  |  |
|  |   | Дърва | Дърва за горене | кл | 2 |
|   | **ДЪРВА** | **ОБЩО кл** |  | **2** |
|  | Дърва | Дърва за горене | гбр | 25 |
| **46-б** | **ДЪРВА** | **ОБЩО гбр** |  | **25** |
|   | Дърва | Дърва за горене | здб | 12 |
|   |   | **Общо здб** |   | **12** |
|   | Едра | Трупи за бичене над 30 см | срлп | 1 |
|   | Едра | Трупи за бичене 18 - 29 см | срлп | 10 |
|   | **ЕДРА** | **ОБЩО** |  | **11** |
|   | Средна | Трупи за бичене 15 - 17 см | срлп | 11 |
| **46- б** | Средна | Технологична за ПДЧ | срлп | 9 |
|   | **СРЕДНА** | **ОБЩО** |  | **20** |
|   | Дребна | Технологична за ПДЧ | срлп | 1 |
|   | **ДРЕБНА** | **ОБЩО** |   | **1** |
|   | Дърва | Дърва за горене | срлп | 13 |
|   | **ДЪРВА** | **ОБЩО** |  | **13** |
|   |   | **Общо срлп** |   | **45** |
|  | Дърва | Дърва за горене | пляс | 20 |
|  |  | **ОБЩО пляс** |  | **20** |
|   |   | **Общо за подотдел 46- б** |   | **104** |
|  |  |  |  |  |  |  |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | гбр | 64 |
|   | **ДЪРВА** | **ОБЩО гбр** |  | **64** |
|   | Едра | Трупи за бичене 18 - 29 см | здб | 8 |
|   | **ЕДРА** | **ОБЩО** |  | **8** |
|   | Средна | Трупи за бичене 15 - 17 см | здб | 9 |
| **46- в** | Средна | Технологична за ПДЧ | здб | 8 |
|   | **СРЕДНА** | **ОБЩО** |  | **17** |
|   | Дребна | Технологична за ПДЧ | здб | 2 |
|   | **ДРЕБНА** | **ОБЩО** |   | **2** |
|   | Дърва | Дърва за горене | здб | 24 |
|   | **ДЪРВА** | **ОБЩО** |  | **24** |
|   |   | **Общо здб** |   | **51** |
|  | Дърва | Дърва за горене | кл | 91 |
|  | **ДЪРВА** | **ОБЩО** |  | **91** |
|  |  | **ОБЩО кл** |  | **91** |
|   | Едра | Трупи за бичене над 30 см | срлп | 2 |
|   | Едра | Трупи за бичене 18 - 29 см | срлп | 39 |
|   | **ЕДРА** | **ОБЩО** |  | **41** |
|   | Средна | Трупи за бичене 15 - 17 см | срлп | 12 |
| **46- в** | Средна | Технологична за ПДЧ | срлп | 18 |
|   | **СРЕДНА** | **ОБЩО** |  | **30** |
|   | Дребна | Технологична за ПДЧ | срлп | 4 |
|   | **ДРЕБНА** | **ОБЩО** |   | **4** |
|   | Дърва | Дърва за горене | срлп | 53 |
|   | **ДЪРВА** | **ОБЩО** |  | **53** |
|   |   | **Общо срлп** |   | **128** |
|  | Дърва | Дърва за горене | цр | 61 |
|  | **ДЪРВА** | **ОБЩО цр** |  | **61** |
|  | Едра | Трупи за бичене над 30 см | пляс | 6 |
|  | Едра | Трупи за бичене 18 - 29 см | пляс | 34 |
|  | **ЕДРА** | **ОБЩО** |  | **40** |
|  | Средна | Трупи за бичене 15 – 17 см | пляс | 8 |
|  | Средна | Технологична за ПДЧ | пляс | 7 |
|  | **СРЕДНА** | **ОБЩО** |  | **15** |
|  | Дребна | Технологична за ПДЧ | пляс | 1 |
|  | **ДРЕБНА** | **ОБЩО** |   | **1** |
|  | Дърва | Дърва за горене | пляс | 196 |
|  | **ДЪРВА** | **ОБЩО** |  | **196** |
|  |   | **Общо пляс** |   | **252** |
|   |   | **Общо за подотдел 46-в** |   | **647** |

|  |  |  |  |  |  |
| --- | --- | --- | --- | --- | --- |
|  | **46 -ж** | Дърва | Дърва за горене | ак | 45 |
|   |  **Общо за подотдел 46-ж** |   | **45** |
|
|  **46 -и** | Дърва | Дърва за горене | ак | 92 |
|   |  **Общо за подотдел 46-и** |   | **92** |
|  |
| **46 -к** | Дърва | Дърва за горене | ак | 79 |
|   |  **Общо за подотдел 46-к** |   | **79** |
|  |
| **46 -н** | Дърва | Дърва за горене | ак | 149 |
|   |  **Общо за подотдел 46-н** |   | **149** |
|  |
| **48-с** | Дърва | Дърва за горене | ак | 32 |
|   |  **Общо за подотдел 48-с** |   | **32** |
|  |
| **49-г** | Дърва | Дърва за горене | ак | 261 |
|   |  **Общо за подотдел 49-г** |   | **261** |
|  |
| **49-ж** | Дърва | Дърва за горене | ак | 155 |
|   |  **Общо за подотдел 49-ж** |   | **155** |
|  |  |  |  |  |  |
|  |   | Дърва | Дърва за горене | гбр | 45 |
|   | **ДЪРВА** | **ОБЩО гбр** |  | **45** |
|   | Едра | Трупи за бичене над 30 см | срлп | 132 |
|   | Едра | Трупи за бичене 18 – 29 см | срлп | 179 |
|   | **ЕДРА** | **ОБЩО** |  | **311** |
|   | Средна | Трупи за бичене 15 – 17 см | срлп | 24 |
| **49- з** | Средна | Технологична за ПДЧ | срлп | 24 |
|   | **СРЕДНА** | **ОБЩО** |  | **48** |
|   | Дребна | Технологична за ПДЧ | срлп | 8 |
|   | **ДРЕБНА** | **ОБЩО** |   | **8** |
|   | Дърва | Дърва за горене | срлп | 219 |
|   | **ДЪРВА** | **ОБЩО** |  | **219** |
|   |   | **Общо срлп** |   | **586** |
|  | Дърва | Дърва за горене | пляс | 13 |
|  |   | **Общо пляс** |   | **13** |
|   |   | **Общо за подотдел 49-з** |   | **644** |
|  |
| **49-к** | Дърва | Дърва за горене | ак | 40 |
|   |  **Общо за подотдел 49-к** |   | **40** |
|  |
| **50-а** | Дърва | Дърва за горене | ак | 81 |
|   |  **Общо за подотдел 50-а** |   | **81** |
|  |
| **50-в** | Дърва | Дърва за горене | ак | 19 |
|   |  **Общо за подотдел 50-в** |   | **19** |
|  |
| **50-д** | Дърва | Дърва за горене | ак | 108 |
|   |  **Общо за подотдел 50-д** |   | **108** |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | Кл | 11 |
|  | **ДЪРВА** | **ОБЩО кл** | кл | 11 |
|  | Дърва | Дърва за горене | гбр | 50 |
|   | **ДЪРВА** | **ОБЩО гбр** |  | **50** |
|   | Едра | Трупи за бичене над 30 см | здб | 1 |
|   | Едра | Трупи за бичене 18 - 29 см | здб | 7 |
|   | **ЕДРА** | **ОБЩО** |  | **8** |
|   | Средна | Трупи за бичене 15 - 17 см | здб | 2 |
| **52-а** | Средна | Технологична за ПДЧ | здб | 2 |
|   | **СРЕДНА** | **ОБЩО** |  | **4** |
|   | Дърва | Дърва за горене | здб | 38 |
|   | **ДЪРВА** | **ОБЩО** |  | **38** |
|   |   | **Общо здб** |   | **50** |
|   | Едра | Трупи за бичене над 30 см | срлп | 24 |
|   | Едра | Трупи за бичене 18 - 29 см | срлп | 200 |
|   | **ЕДРА** | **ОБЩО** |  | **224** |
|   | Средна | Трупи за бичене 15 - 17 см | срлп | 117 |
| **52-а** | Средна | Технологична за ПДЧ | срлп | 115 |
|   | **СРЕДНА** | **ОБЩО** |  | **232** |
|   | Дребна | Технологична за ПДЧ | срлп | 25 |
|   | **ДРЕБНА** | **ОБЩО** |   | **25** |
|   | Дърва | Дърва за горене | срлп | 329 |
|   | **ДЪРВА** | **ОБЩО** |  | **329** |
|   |   | **Общо срлп** |   | **810** |
|  | Едра | Трупи за бичене над 30 см | пляс | 16 |
|  | Едра | Трупи за бичене 18 - 29 см | пляс | 70 |
|  | **ЕДРА** | **ОБЩО** |  | **86** |
|  | Средна | Трупи за бичене 15 - 17 см | пляс | 14 |
|  | Средна | Технологична за ПДЧ | пляс | 15 |
|  | **СРЕДНА** | **ОБЩО** |  | **29** |
|  | Дребна | Технологична за ПДЧ | пляс | 4 |
|  | **ДРЕБНА** | **ОБЩО** |   | **4** |
|  | Дърва | Дърва за горене | пляс | 301 |
|  | **ДЪРВА** | **ОБЩО** |  | **301** |
|  |   | **Общо пляс** |   | **420** |
|  | Дърва | Дърва за горене | цр | 152 |
|  | **ДЪРВА** | **ОБЩО цр** |  | **152** |
|   |   | **Общо за подотдел 52-а** |   | **1493** |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | Кл | 14 |
|  | **ДЪРВА** | **ОБЩО кл** | кл | 14 |
|  | Дърва | Дърва за горене | гбр | 17 |
|   | **ДЪРВА** | **ОБЩО гбр** |  | **17** |
|   | Едра | Трупи за бичене 18 - 29 см | бл | 1 |
|   | **ЕДРА** | **ОБЩО** |  | **1** |
|   | Средна | Трупи за бичене 15 - 17 см | бл | 1 |
| **52-е** | Средна | Технологична за ПДЧ | бл | 1 |
|   | **СРЕДНА** | **ОБЩО** |  | **2** |
|   | Дърва | Дърва за горене | бл | 6 |
|   | **ДЪРВА** | **ОБЩО** |  | **6** |
|   |   | **Общо бл** |   | **9** |
|   | Едра | Трупи за бичене над 30 см | срлп | 4 |
|   | Едра | Трупи за бичене 18 - 29 см | срлп | 35 |
|   | **ЕДРА** | **ОБЩО** |  | **39** |
|   | Средна | Трупи за бичене 15 - 17 см | срлп | 18 |
| **52-е** | Средна | Технологична за ПДЧ | срлп | 16 |
|   | **СРЕДНА** | **ОБЩО** |  | **34** |
|   | Дребна | Технологична за ПДЧ | срлп | 4 |
|   | **ДРЕБНА** | **ОБЩО** |   | **4** |
|   | Дърва | Дърва за горене | срлп | 55 |
|   | **ДЪРВА** | **ОБЩО** |  | **55** |
|   |   | **Общо срлп** |   | **132** |
|  | Едра | Трупи за бичене над 30 см | пляс | 2 |
|  | Едра | Трупи за бичене 18 - 29 см | пляс | 16 |
|  | **ЕДРА** | **ОБЩО** |  | **18** |
|  | Средна | Трупи за бичене 15 - 17 см | пляс | 4 |
|  | Средна | Технологична за ПДЧ | пляс | 4 |
|  | **СРЕДНА** | **ОБЩО** |  | **8** |
|  | Дребна | Технологична за ПДЧ | пляс | 1 |
|  | **ДРЕБНА** | **ОБЩО** |   | **1** |
|  | Дърва | Дърва за горене | пляс | 71 |
|  | **ДЪРВА** | **ОБЩО** |  | **71** |
|  |   | **Общо пляс** |   | **98** |
|  | Дърва | Дърва за горене | цр | 86 |
|  | **ДЪРВА** | **ОБЩО цр** |  | **86** |
|   |   | **Общо за подотдел 52-е** |   | **356** |
|  |   | Дърва | Дърва за горене | Кл | 4 |
|  | **ДЪРВА** | **ОБЩО кл** | кл | 4 |
|  | Дърва | Дърва за горене | гбр | 42 |
|   | **ДЪРВА** | **ОБЩО гбр** |  | **42** |
|   | Средна | Трупи за бичене 15 - 17 см | бл | 1 |
|   | **СРЕДНА** | **ОБЩО** |  | **1** |
|   | Дърва | Дърва за горене | бл | 4 |
|   | **ДЪРВА** | **ОБЩО** |  | **4** |
|   |   | **Общо бл** |   | **5** |
|   | Едра | Трупи за бичене 18 - 29 см | срлп | 10 |
|   | **ЕДРА** | **ОБЩО** |  | **10** |
|   | Средна | Трупи за бичене 15 - 17 см | срлп | 10 |
| **52-з** | Средна | Технологична за ПДЧ | срлп | 8 |
|   | **СРЕДНА** | **ОБЩО** |  | **18** |
|   | Дребна | Технологична за ПДЧ | срлп | 1 |
|   | **ДРЕБНА** | **ОБЩО** |   | **1** |
|   | Дърва | Дърва за горене | срлп | 28 |
|   | **ДЪРВА** | **ОБЩО** |  | **28** |
|   |   | **Общо срлп** |   | **57** |
|  | Едра | Трупи за бичене 18 - 29 см | пляс | 7 |
|  | **ЕДРА** | **ОБЩО** |  | **7** |
|  | Средна | Трупи за бичене 15 - 17 см | пляс | 2 |
|  | Средна | Технологична за ПДЧ | пляс | 2 |
|  | **СРЕДНА** | **ОБЩО** |  | **4** |
|  | Дърва | Дърва за горене | пляс | 38 |
|  | **ДЪРВА** | **ОБЩО** |  | **38** |
|  |   | **Общо пляс** |   | **49** |
|  | Дърва | Дърва за горене | цр | 94 |
|  | **ДЪРВА** | **ОБЩО цр** |  | **94** |
|   |   | **Общо за подотдел 52-з** |   | **251** |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | Кл | 3 |
|  | **ДЪРВА** | **ОБЩО кл** | кл | **3** |
|  | Дърва | Дърва за горене | гбр | 17 |
|   | **ДЪРВА** | **ОБЩО гбр** |  | **17** |
|   | Едра | Трупи за бичене 18 - 29 см | бл | 1 |
|   | **ЕДРА** | **ОБЩО** |  | **1** |
|   | Средна | Трупи за бичене 15 - 17 см | бл | 1 |
| **52-к** | Средна | Технологична за ПДЧ | бл | 1 |
|   | **СРЕДНА** | **ОБЩО** |  | **2** |
|   | Дърва | Дърва за горене | бл | 5 |
|   | **ДЪРВА** | **ОБЩО** |  | **5** |
|   |   | **Общо бл** |   | **8** |
|   | Едра | Трупи за бичене над 30 см | срлп | 6 |
|   | Едра | Трупи за бичене 18 - 29 см | срлп | 51 |
|   | **ЕДРА** | **ОБЩО** |  | **57** |
|   | Средна | Трупи за бичене 15 - 17 см | срлп | 16 |
| **52-к** | Средна | Технологична за ПДЧ | срлп | 19 |
|   | **СРЕДНА** | **ОБЩО** |  | **35** |
|   | Дребна | Технологична за ПДЧ | срлп | 4 |
|   | **ДРЕБНА** | **ОБЩО** |   | **4** |
|   | Дърва | Дърва за горене | срлп | 70 |
|   | **ДЪРВА** | **ОБЩО** |  | **70** |
|   |   | **Общо срлп** |   | **166** |
|  | Едра | Трупи за бичене над 30 см | пляс | 2 |
|  | Едра | Трупи за бичене 18 - 29 см | пляс | 25 |
|  | **ЕДРА** | **ОБЩО** |  | **27** |
|  | Средна | Трупи за бичене 15 - 17 см | пляс | 4 |
|  | Средна | Технологична за ПДЧ | пляс | 6 |
|  | **СРЕДНА** | **ОБЩО** |  | **10** |
|  | Дребна | Технологична за ПДЧ | пляс | 1 |
|  | **ДРЕБНА** | **ОБЩО** |   | **1** |
|  | Дърва | Дърва за горене | пляс | 78 |
|  | **ДЪРВА** | **ОБЩО** |  | **78** |
|  |   | **Общо пляс** |   | **116** |
|  | Дърва | Дърва за горене | цр | 85 |
|  | **ДЪРВА** | **ОБЩО цр** |  | **85** |
|   |   | **Общо за подотдел 52-к** |   | **395** |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | Кл | 2 |
|  | **ДЪРВА** | **ОБЩО кл** | кл | **2** |
|  | Дърва | Дърва за горене | гбр | 11 |
|   | **ДЪРВА** | **ОБЩО гбр** |  | **11** |
|   | Дърва | Дърва за горене | бл | 9 |
|   |   | **Общо бл** |   | **9** |
|   | Едра | Трупи за бичене 18 - 29 см | срлп | 20 |
|   | **ЕДРА** | **ОБЩО** |  | **20** |
|   | Средна | Трупи за бичене 15 - 17 см | срлп | 15 |
| **52-м** | Средна | Технологична за ПДЧ | срлп | 12 |
|   | **СРЕДНА** | **ОБЩО** |  | **27** |
|   | Дребна | Технологична за ПДЧ | срлп | 2 |
|   | **ДРЕБНА** | **ОБЩО** |   | **2** |
|   | Дърва | Дърва за горене | срлп | 52 |
|   | **ДЪРВА** | **ОБЩО** |  | **52** |
|   |   | **Общо срлп** |   | **101** |
|  | Едра | Трупи за бичене 18 - 29 см | пляс | 11 |
|  | **ЕДРА** | **ОБЩО** |  | **11** |
| **52-м** | Средна | Трупи за бичене 15 - 17 см | пляс | 3 |
|  | Средна | Технологична за ПДЧ | пляс | 4 |
|  | **СРЕДНА** | **ОБЩО** |  | **7** |
|  | Дребна | Технологична за ПДЧ | пляс | 1 |
|  | **ДРЕБНА** | **ОБЩО** |   | **1** |
|  | Дърва | Дърва за горене | пляс | 47 |
|  | **ДЪРВА** | **ОБЩО** |  | **47** |
|  |   | **Общо пляс** |   | **66** |
|  | Дърва | Дърва за горене | цр | 59 |
|  | **ДЪРВА** | **ОБЩО цр** |  | **59** |
|   |   | **Общо за подотдел 52-м** |   | **248** |

|  |  |  |  |  |  |
| --- | --- | --- | --- | --- | --- |
|  |   | Дърва | Дърва за горене | Кл | 2 |
|  | **ДЪРВА** | **ОБЩО кл** | кл | **2** |
|  | Дърва | Дърва за горене | гбр | 12 |
|   | **ДЪРВА** | **ОБЩО гбр** |  | **12** |
|   | Едра | Трупи за бичене 18 - 29 см | бл | 1 |
|   | **ЕДРА** | **ОБЩО** |  | **1** |
|   | Средна | Трупи за бичене 15 - 17 см | бл | 1 |
| **52-о** | Средна | Технологична за ПДЧ | бл | 1 |
|   | **СРЕДНА** | **ОБЩО** |  | **2** |
|   | Дърва | Дърва за горене | бл | 16 |
|   | **ДЪРВА** | **ОБЩО** |  | **16** |
|   |   | **Общо бл** |   | **19** |
|   | Едра | Трупи за бичене над 30 см | срлп | 1 |
|   | Едра | Трупи за бичене 18 - 29 см | срлп | 62 |
|   | **ЕДРА** | **ОБЩО** |  | **63** |
|   | Средна | Трупи за бичене 15 - 17 см | срлп | 51 |
| **52-о** | Средна | Технологична за ПДЧ | срлп | 42 |
|   | **СРЕДНА** | **ОБЩО** |  | **93** |
|   | Дребна | Технологична за ПДЧ | срлп | 9 |
|   | **ДРЕБНА** | **ОБЩО** |   | **9** |
|   | Дърва | Дърва за горене | срлп | 113 |
|   | **ДЪРВА** | **ОБЩО** |  | **113** |
|   |   | **Общо срлп** |   | **278** |
|  | Едра | Трупи за бичене над 30 см | пляс | 4 |
|  | Едра | Трупи за бичене 18 - 29 см | пляс | 24 |
|  | **ЕДРА** | **ОБЩО** |  | **28** |
|  | Средна | Трупи за бичене 15 - 17 см | пляс | 5 |
|  | Средна | Технологична за ПДЧ | пляс | 5 |
|  | **СРЕДНА** | **ОБЩО** |  | **10** |
|  | Дребна | Технологична за ПДЧ | пляс | 1 |
|  | **ДРЕБНА** | **ОБЩО** |   | **1** |
|  | Дърва | Дърва за горене | пляс | 94 |
|  | **ДЪРВА** | **ОБЩО** |  | **94** |
|  |   | **Общо пляс** |   | **133** |
|  | Дърва | Дърва за горене | цр | 22 |
|  | **ДЪРВА** | **ОБЩО цр** |  | **22** |
|   |   | **Общо за подотдел 52-о** |   | **466** |
|  |  |  | **ОБЩО** |  | **7049** |

**29 Точка**

**Информация за изменения на Бюджета на Община Русе към 31.12.2019 година**

 **Г-н Иво Пазарджиев:** Госпожа Емилия Пенева, заповядайте.

 **Г-жа Емилия Пенева:** Уважаеми дами и господа общински съветници, на вниманието ви е изменение, информация за изменението на общинския бюджет към 31.12.2019 г. Същата ви е предоставена в 3 приложения, като много подробно е 1 приложение, което дава информация за всички тия писма от Министерството на финансите и други институции, които са направили възможно трансформацията на първоначалния бюджет от 138 000 000 до 145 297 360 лв. Второто приложение дава информация за разпределението на този бюджет, както по параграфи, така и на държавни дейности, общински дейности и дофинансиране. И третото приложение е изменението на индикативния разчет на средствата от Европейския съюз, съобразени с изпълнението на проектите за 2019 година. Направените корекции съответно са съобразени с основните показатели, фискални правила и ограниченията разписани в Закона за публичните финанси. Изменението на бюджета ви се предоставя само за информация.

 **Г-н Иво Пазарджиев:** Благодаря на г-жа Пенева. Има ли желаещи за изказвания и предложения по точката? Не виждам такива. Материалът не се гласува, той е за информация.

**30 Точка**

**Приемане на анализ на потребностите от подкрепа за личностно развитие на децата и учениците на територията на Община Русе**

 **Г-н Иво Пазарджиев:** Господин Енчо Енчев, заповядайте.

 **Г-н Енчо Енчев:** Уважаеми общински съветници, поддържаме направеното предложение за приемане на анализ на потребностите от подкрепа за личностно развитие на децата и учениците на територията на Община Русе.

 **Г-н Иво Пазарджиев:** Благодаря на г-н Енчев. Има ли въпроси и изказвания по точката? Не виждам. Моля за процедура на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 95**

На основание чл. 21, ал. 1, т. 23, и чл. 17, ал. 1, т. 3 от ЗМСМА, във връзка с чл. 196, ал. 3 от Закона за предучилищното и училищното образование (ЗПУО), Общински съвет - Русе реши:

1. Приема анализ на потребностите от подкрепата за личностно развитие на децата и учениците на територията на Община Русе.

**31 Точка**

**Сформиране на нов Обществен съвет по чл. 35 от Закона за социално подпомагане**

 **Г-н Иво Пазарджиев:** Господин Енчев ще докладва.

 **Г-н Енчо Енчев:** Уважаеми общински съветници, поддържаме направеното предложение за сформиране на Обществен съвет по чл. 35 от Закона за социално подпомагане.

 **Г-н Иво Пазарджиев:** Благодаря на г-н Енчев. Има ли желаещи за изказвания и предложения по точката? Не виждам. Моля за процедура на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 96**

 На основание чл. 21, ал. 1, т. 23 и ал. 2 от ЗМСМА, във връзка с чл. 17, ал. 1, т.7 от ЗМСМА, чл. 35, ал. 1 от Закона за социалното подпомагане, чл. 52, ал. 1 и 2 от Правилника за прилагане на Закона за социалното подпомагане, Общински съвет – Русе реши:

I. Създава Обществен съвет за оказване на съдействие и помощ при извършване на дейностите по социално подпомагане и упражняване на обществен контрол върху тяхното осъществяване в Община Русе в състав:

1. Иво Пазарджиев – председател на Общински съвет – Русе;

2. Енчо Енчев – зам.-кмет „Хуманитарни дейности“;

3. Алисе Муртезова – член на ПКЗСП при ОбС – Русе ;

4. Катя Петрова – директор дирекция „Здравни и социални дейности“ – Община Русе;

5. Детелина Матева – директор дирекция „Социално подпомагане“ – Русе;

6. Антоанета Ябанозова – директор на секретариата на Областния съвет на БЧК – Русе;

7. Елена Петкова – член на УС на Сдружение с нестопанска цел „Еквилибриум“;

8. Маргарита Събева – председател на УС на Фондация „Приятелска подкрепа“;

9. Секретар: Гергана Пашева – старши експерт в отдел „Социални дейности“ към дирекция „Здравни и социални дейности“ – Община Русе.

 II. Отменя Решение № 91, прието с Протокол № 4/21.01.2016 г. на ОбС – Русе.

**32 Точка**

**Одобряване на задание, разрешаване изработването на подробен устройствен план /ПУП/ - Парцеларен план на техническа инфраструктура извън урбанизираната територия – захранващ кабел до имот с идентификатор 02796.510.52 в м. „Малък саджак“, землище на с. Басарбово**

 **Г-н Иво Пазарджиев:** Госпожа Магдалина Илиева ще докладва.

 **Г-жа Магдалина Илиева:** Уважаеми общински съветници, в Дирекция „Устройство на територията“ е постъпило заявление от Милен Тодоров Донев за одобряване на задание, разрешаването изработването на ПУП – парцеларен план. Във връзка с предложението уточняваме, че предвид факта, че трасето на захранващия електропровод преминава през 2 имота, които са със статут пасище, съобразно регистър на населените имоти, предварителното съгласие отнасящо се до учредяване право на прокарване и сервитут на техническата инфраструктура ще е предмет на последващо решение на общинския съвет. Благодаря.

 **Г-н Иво Пазарджиев:** Благодаря на г-жа Илиева. Има ли желаещи за изказване по точката? Не виждам. Моля за процедура на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 97**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-71/02.12.2019 г. от Милен Тодоров Донев, Общински съвет - Русе реши:

 1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – захранващ кабел до имот с идентификатор 02796.510.52 в м. „Малък саджак“, землище на с. Басарбово през следните имоти: 02796.69.9, 02796.510.1, 02796.510.2, 02796.510.3, 02796.139.274 - частна собственост; 02796.69.385, 02796.139.264, 02796.139.385, 02796.139.386, 02796.162.298, 02796.510.7004 – общинска публична собственост; 02796.139.277, 02796.139.322 и 02796.139.388 – държавна частна собственост; 02796.139.292- държавна публична собственост по първи вариант на трасе.

2. Дава предварително съгласие за утвърждаване на трасе на довеждащата инфраструктура за срок от една година.

**33 Точка**

**Изказване на Мариян Димитров**

 **Г-н Иво Пазарджиев:** Заповядайте, господин Димитров.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете, правяизказване по предложението на местна гражданска инициатива за изменение на Наредба № 14 за реда и условията за превоз на пътници. Това е най-социално значимото предложение направено през последните 12 години. То се прави за трети път и отново се предлага да бъде отхвърлено, както това се случи през февруари и ноември 2016-та. Предложението показва, че макар и малко все още има русенци, които не мислят само за джоба си, а работят и в полза на изпадналите в бедност не по своя вина съграждани и се борят не на думи, а с делата си срещу зловещата демографска криза. Какво по-добро от това бъдещето на нацията, всички ученици до 19 години, нашите деца и внуци, да пътуват безплатно от дома си до училище, където учат. Какво по-добро от това нашите родители, баби и дядовци с доходи под макар и силно занижената линия на бедност да пътуват безплатно? Дали една община е европейска и дали един град е на свободния дух си личи не от пиар-кампаниите на управляващите, а по отношението им към тези уязвими групи в нашето общество. Уважаеми общински съветници, с гласуването по следващата точка вие сте изправени днес пред един от най-сериозните си тестове. Не се сещайте за родителите на учениците и за пенсионерите само в предизборната си кампания, с цел чрез мили обещания да откраднете гласа им, а живейте с техните проблеми. Русенските граждани нямат нужда от демагогия, те има нужда от истинска подкрепа, каквато може да им дадете само с направеното предложение. Така ще подпомогнете ефективно и фирма „Общински Транспорт Русе” ЕАД, която е в незавидно финансово състояние. Отделените пари за социално подпомагане чрез транспортно облекчение разбира се, че не носят комисионни, но те ще се възвърнат стократно на русенското общество, ще се възвърнат в следващите 10 години. Подобни облекчения, които за съжаление бяха премахнати гражданите имаха от 2003 до 2009 година, приети по предложение на тогавашния общински съветник бай Вуто Нанов. Един от авторите им бях и аз. Парите за пенсионерите бях осигурени от десния кмет Елеонора Николова, а безплатното пътуване беше отменено от левия кмет Божидар Йотов с оправданието, че сме се намирали в световна икономическа криза. Тази криза много отдавна отмина, но отнетите права не бяха възстановени. На всяко обществено обсъждане на бюджета на община Русе съм правил подобно предложение и винаги съм чувал от кмета Пламен Стоилов само оправдания и агресивни отговори. Не приемам становището на общинската администрация, че са необходими 11 милиона лева. Много малко ученици до 8 клас ходят от домовете си до училище с градския транспорт, защото живеят в района на съответното основно училище или защото ги возят с автомобили родителите им, които отиват на работа. Има училищни ваканции. Между пенсионерите има болни, лежащо болни. Без нужда от пътуване никой родител или пенсионер няма да събира документи, с които да удостоверява, че има доходи под линията на бедност. Възможно е да се въведе годишна такса от 20 лв. за издаване на карта за безплатно пътуване, която ще намали още бройката на пътуващите без нужда. Уважаеми общински съветници, надявам се днес да гласувате социално отговорно и да приемете предложението на местната гражданска инициатива, като отложите действието на предложението, на предложените промени на Наредбата до 1 януари 2021 г., тъй като бюджет а вече е приет. Господин Пенчо Милков, тази точка Ви дава отличната възможност да превърнете вчерашната си декларация от думи в дела, а именно, че социалистическото управление на Община Русе е започнало. Господин Пазарджиев, моля да оттеглите внесения материал за следващото заседание на общинския съвет, за да има време общинската администрация да осмисли и провери направените от мен възражения. Все някога и вероятно от малкото към по-голямото трябва да започне решаването на тези въпроси. Благодаря.

**34 Точка**

**Вх. №191/06.02.2020 г. Предложение от местна гражданска инициатива за изменение на Наредба №14 за реда и условията за превоз на пътници и багаж с обществения транспорт на територията на Община Русе**

 **Г-н Пламен Рашев**: По тази точка давам думата на г-н Иво Пазарджиев за предложеното решение.

 **Г-н Иво Пазарджиев:** Уважаеми колеги общински съветници, аз, както неведнъж се е случвало вече съм формален вносител на тези точки, тъй като предложението е на Местна гражданска инициатива и следва да бъде гласувано на заседание на общинския съвет. Разбира се, неведнъж съм го казвал приветствам активността на гражданите и то на смислените предложения, каквото е настоящото. За съжаление става въпрос за пари, които ние към настоящия момент не можем да си позволим. Иначе това е част и от програмата на политическата сила, от която аз съм избран в настоящия общински съвет и още на първото тържествено заседание го казахме, че искаме да има безплатно пътуване и за пенсионерите над 75-годишна възраст, до края на мандата за тези над 70, но в края на краищата трябва да се съобразим с бюджета и с това какво ни се предлага от администрацията, която именно е органа, който, който анализира бюджета, който разходва средствата, които ние сме гласували. Към настоящият момент за съжаление такова …, след анализите направени от общинска администрация, които аз изисках и ми бяха предоставени и са представени и на вашето внимание като приложение към настоящия проект за решение. За съжаление в този вид, към настоящия момент предложението не може да бъде прието, тъй като сумата е непосилна за общинския бюджет. Колкото до предложението на г-н Димитров да оттегля точката и да я гласуваме на следващата сесия, няма как това да бъде направено, тъй като съгласно закона ние следва да се произнесем в предвидения от закона срок. И ако днес ние не се произнесем има …, гражданите, които са внесли подписката, а тя не е внесена само от г-н Димитров, биха били в правото си да сезират Административния съд и на Общинския съвет да му бъде …, да претърпи съответните негативи. Така, че аз няма да оттегля точката именно по тази причина. Предложението е разумно, добро, дай Боже да дойде момент, в който да може общината да си го позволи и наистина да го направим. Благодаря.

 **Г-н Пламен Рашев:** Колеги, имате думата за предложения, мнения, изказвания. Заповядайте, госпожа Кръстева.

 **Г-жа Наталия Кръстева:** Уважаеми господин Председател, уважаеми господин Кмет, уважаеми колеги, разглеждайки предложението още по време на постоянните комисии групата на ПП ГЕРБ акцентира върху важни моменти от предложението като даде пример, че и предходната администрация в рамките на 5 години назад за различни целеви групи прави ежегодно такива намаления. По-скоро аз искам да акцентирам върху следното, че разглеждайки това предложение си спомних за вашата платформа господин Милков преди предизборна, която всеки русенец получаваше по улиците по време на предизборната Ви кампания. Аз лично го получих в пощенската си кутия, може би всеки от вас помни този вестник. С интерес разглеждайки вече програмата за управление на кмета установих, че същата платформа, която ви показах преди малко в точка 6 римско, 6 арабско - 2 римско е записано цитирам – „Ще намаляваме стойността на картите за ученици, студенти, пенсионери, хора с увреждания като целта ни е поетапно постигане на безплатно пътуване за тези групи“. Разглеждайки вече програмата за управление през 4-годишния мандат в приоритет Транспорт е записано съвсем различно нещо като изведнъж текста „… поетапно постигане на безплатно пътуване …“ вече липсва. На следващо място ежегодно колегите от БСП са призовавали да не се подкрепя общинския бюджет именно с твърдението, че общинска администрация не бори демографската криза и са правили предложение да бъде безплатно пътуването на всички ученици до 16 години. Какъвто и отговор да получа аз няма да приема отговора, че тази година отново бюджета сте предвидили 2 лева за намаляването категорията на тази правоимаща група. Настоящото предложение беше много добра възможност от Вас да изпълните предизборното си обещание в част транспорт. Защото с решението, което днес общинска администрация предлага да приемем на практика тази група избиратели остава излъгана.

 **Г-н Иво Пазарджиев**: Благодаря на г-жа Кръстева. Реплика за Пламен Рашев. Всъщност пак се наложи аз да водя точката, тъй като и двамата заместник-председатели се включиха в точката.

 **Г-н Пламен Рашев /реплика/:** Репликата ми е свързана със следното, господин Илиев става дума за една програма, която беше на предната администрация, програмата на г-н кмета Пламен Стоилов, където в години наред пишеше „ … безплатно пътуване на всички деца, ученици до 16-годишна възраст …“ Ако е факт, това не се променя на практика, значи до 16 години всички пътуват безплатно, което обаче не е истина. Става дума само за учениците, които ползват тъй наречените ученически автобуси. А, относно какво е станало с нашето желание за по-нататъшно намаляване цената за ученици, пенсионери, за възрастни хора, то си остава такова и точно този е начина поетапно да стигнем до намаляване. Но още един въпрос, ние нямаме обществен транспорт, нямаме градски транспорт, как, как искаме да го направим привлекателен, ние нямаме превозни средства. Така, че и за това се мисли, както от предната управа, така и сега. Така, че с няколко думи, ние не сме избягали от това си желание. А мисля, че администрацията ще поеме и съответното, отговор на тяхно мнение, господин кмета сигурно ще вземе отношение. Благодаря.

 **Г-н Иво Пазарджиев:** Благодаря на г-н Рашев. Има заявено изказване на Станимир Станчев. Заповядайте, господин Станчев. След него Галин Ганчев.

 **Г-н Станимир Станчев**: Уважаеми господин Председател, уважаеми господин Кмет, уважаеми колеги общински съветници, изказването на г-н Мариян Димитров провокира едни мисли в нашата група с оглед и на миналите два дни, когато една фраза така летеше в пространството и докосваше всяко едно сърце, а именно, че дела трябват, а не думи, всички се сещате за какво говорим. Много пъти дори г-н Милков е казвал, че …, казвал в своята кампания, в своите изказвания, че са необходими действия и всеки да даде личен пример. В тая връзка, господин Димитров, предполагам, че Вие сте правили анализ, кои групи по колко представителя имат, кои имат таргетиране, предполагам. Така, че нашата група взехме решение по 5 представители, дали ще бъдат ученици, студенти или пенсионери, общо 20 карти за срок от 1 година по Ваше предложение ние ще заплатим. Благодаря ви.

 **Г-н Пламен Рашев**: Господин Ганчев, заповядайте.

 **Г-н Галин Ганчев**: Уважаеми господин Кмете, уважаеми господин Председател, дами и господа колеги, сигурно аз трябва да бъда човека, който най-много би приветствал това предложение на гражданската инициатива, тъй като все пак имам над 1600 деца в училище. Не сме правили проучване и в тая връзка кратък ще бъда, но аз се питам, задавам си въпроса дали всички деца се нуждаят от една такава услуга. Председателят каза, че е чудесно това предложение. Да, чудесно е, много е хубаво. Има обаче деца, на които действително се нуждаят, които се отглеждат от баба и дядо, вуйчо и т.н., родителите са в чужбина. Има деца, обаче, които са на заможни семейства, добре работещи семейства, двамата родители работят, изкарват добър доход за семейството, така че нуждае ли се това дете от такава, такова безплатно пътуване? Второ, има пенсионери, които имат добри пенсии. Има пенсионери, които са на минимална пенсия, но има и пенсионери, които получават добри пенсии. Има пенсионери, които имат близки, техни, имат и те се включват в бизнес, нуждаят ли се тези пенсионери от безплатно пътуване? И накрая, аз ще кажа следното, аз много бих искал да се намали не само това, да има гражданска инициатива освен безплатно пътуване, да има и безплатно хранене на децата или да има намаление на децата. Защото, когато беше ликвидирано предприятието „Ученически столове“ 94-95 година, имаше такова предприятие, общинско предприятие „Ученически столове“ и всички училища имаха столове и хранехме децата там. Общината даваше по 50 стотинки режийни, това ли беше причината да го ликвидираме това предприятие? И днес да няма в нито едно училище, с изключение на Спортното нито един ученически стол, където да се хранят децата. Така, че и това е социално … Да, общините по принцип са призвани да бъдат, тяхната дейност да бъде предимно социална, да бъде насочена към граждани. Но пак питам, нима няма да бъде една добра инициатива на гражданите, ако има инициатива за безплатно хранене на децата, които много пъти … и друг път съм го говорил, и в комисиите съм го казвал. Благодаря ви.

 **Г-н Пламен Рашев**: Други изказвания? Александър Неделчев, след това Деница Иванова.

 **Г-н Александър Неделчев**: Благодаря Ви, господин Председател. Уважаеми господин Кмете, уважаеми колеги, моето изказване е провокирано от това, което колежката Наталия Кръстева коментира по точката, не знам защо и трябваше да се занимава с БСП какво е правила, но принуждава ме да припомня какво правеше ГЕРБ в предните два мандата. Как нашите предложения, които се бяха по няколко за бюджета в различни сфери ги гласувахте анблок, да не бъдат изобщо подкрепяни, без никакви аргументи, без никакви анализи, това правехте. Интересно е, Вие като заместник-кмет ресорен по проблема транспорт „за“ ли сте или „против“ това, което гражданската инициатива предлага? Интересно ми е, Вие като заместник-кмет ресорен по транспорта, правихте ли по времето на мандатите на Пламен Стоилов двата анализ колко ще струва на бюджета една такава мярка, която всички ние убеден съм желаем и приветстваме, ако имаме възможност да си я позволим. Ако сте направили такъв анализ кажете го. Колкото до това, което в платформата предизборната на кмета Пенчо Милков е записано поетапно, да, просто по две причини: поетапно според нуждите първо на хората, щото тука и колегата каза Ганчев, нуждите на хората са различни. Има много добре осигурени материално хора и на тях не им е необходимо безплатно пътуване, на тях им трябва къде да паркира мерцедеса пред училище, за да може да слезе сутрин от него, нали? Има други хора, които остро се нуждаят от подкрепа, особено многодетните семейства и трябва да започнем от тях безспорно, а не калпак след като ресурса ти е ограничен. И второ, поетапно според възможностите на общинския бюджет, ние го приехме само преди няколко дена бюджета. От къде възможности? Някой тогава да посочи излишна сума, която да насочим там. Така, че аз съм убеден, че всички ще работим в такава посока. Убеден съм, че кмета Милков, за разлика от своя предшественик ще изпълнява това, което е записано в програмите му за управление, както колегата Рашев каза, ние не сме го предлагали БСП към бюджета, а ние сме предлагали на кмета да си изпълни записаното в собствената управленска програма, която той не изпълняваше.

 **Г-н Пламен Рашев**: Реплика, госпожа Кръстева.

 **Г-жа Наталия Кръстева /реплика/:** Господин Неделчев, щях пак лапсус да направя като в предния мандат да ви нарека г-н Рашев. Не е хубаво от трибуната да тръгвате с този тон на изказ – защо и трябваше. Аз съм заявила от началото на този мандат, че ще бъда коректив, такава ще остана и до края. Дай Боже, да сме живи и здрави всички и да си изкараме мандата успешно. Правила ли съм анализ? Искам да Ви кажа, че с един от най-тежките ресори, който ръководих, да ежегодно сме правили анализ, благодарение на добрия екип на отдел „Транспорт“, който се надявам да остане да работи в общината, защото това са хора експерти, специалисти, с експертиза. Не случайно в изказването си по точката казах, че съобразно възможностите ние сме правили в продължение на 5 години всяка година намаление с по 2 лева за различна категория правоимащи групи. Предшественикът на г-н Милков, чийто мандат аз не изкарах, както си спомняте си подадох оставката също спазваше стриктно своята предизборна кампания. Тук не приемам, независимо, че не съм изкарала мандата на управление на предната администрация, не приемам критики и в тая насока. По време на управлението през предходния мандат на ПП ГЕРБ се случиха работи в град Русе, които не бяха се случвали от години, господин Неделчев. Нямаме транспорт каза г-н Рашев, напротив, кандидатствате и вие в момента ще го изнесете този проект и ще го довършите за закупуването на нови транспортни средства. А това, че администрацията предходната беше поставена в позиция да има частни превозвачи, които на времето Вашата партия вкараха в общината е една друга тема.

 **Г-н Пламен Рашев**: Да, господин Неделчев, заповядайте.

 **Г-н Александър Неделчев**: Сега, аз не разбрах, колежке Кръстева, в какво беше репликата Ви. В кое от туй, което казах изразихте несъгласие? Защото аз например Ви попитах правили ли сте анализи? И като сте правили анализи „за“ ли сте това предложение на местната гражданска инициатива или не, вие не отговорихте на това нещо. Не, въпросът е, че когато ставаш и говориш едни неща трябва да имаш конкретни аргументи, трябва да имаш ясна позиция, а не да ги говориш чисто популистки, за да трупаш някакви въображаеми дивиденти, които не знам кой би могъл да предостави за такъв тип изказвания. Тъй, че нека да бъдем отговорни, за пореден път призовавам, когато обсъждаме проблеми, засягащи интересите на много русенци и които са ни пратили тука да го отстояваме по възможно най-добрия начин.

 **Г-н Пламен Ра**шев: Благодаря на г-н Неделчев. Деница Иванова, заповядайте. (коментар от зала не се чува) Да, процедура, заповядай.

 **Г-н Орлин Дяков**: Уважаеми колеги, предлагам да не ползваме почивката, която е за 11 часа, защото вече я ползвахме ми се струва и да останем да работим до приключване на дневния ред.

 **Г-н Пламен Рашев**: Обратно процедурно предложение, заповядайте.

 **Г-н Иво Пазарджиев:** Уважаеми колеги, аз се противопоставям на тая практика, която се опитва да се налага в нашия общински съвет. Тези процедурни предложение, смятам че противоречат на нашия правилник, тъй като съгласно чл. 59, ал. 2 от нашия правилник времетраенето на едно заседание е неповече от 8 часа, което се разпределя в 2 части, с прекъсване от 1 час и с почивка от 15 минути за всяка част. Няма как ние на всяка сесия да си променяме едва ли не правилника, да си променяме начина на работа, за това, че на някой …, някой бърза. Смятам, че нашата работа в днешния ден е да си свършим работата като общински съветници, да имаме необходимите почивки, за да могат общинските съветници, г-н Григоров, да направят необходимата почивка тези, които следят дневния ред, тези, които се изказват, тези, които правят нещо като общински съветници, а не само да мърморят от място. Благодаря.

 **Г-н Пламен Рашев**: Да, заповядайте, Деница Иванова. (коментар от зала не се чува) Ако обичате, тишина колеги, нека да изслушаме вече бях и дал думата на Деница. (коментар от зала не се чува) Добре, нека да гласуваме тогава, въпреки че …

 **Г-жа Деница Иванова**: Само, че беше заявено изказване …

 **Г-н Пламен Рашев**: Процедурното предложение за отлагане на почивката, която е по наредба, по правилника, прощавайте. Гласуваме предложението отмяна на почивката, която е по правилник. Моля, гласуваме. Резултата – 21 „за“, 22 „за“, 17 „против“, „въздържа ли се“ 5, в случая не се приема това, което …, така че продължаваме нашата работа. Прощавайте, госпожо Иванова, нека да продължим. (коментар от зала не се чува)

**КВОРУМ – 48. С 22 гласа „за”, 17 „против” и 5 „въздържали се” не се прие предложението.**

 **Г-н Пламен Рашев:** Господин Станчев, заповядай.

 **Г-н Станимир Станчев:** Тъй като не стана ясно явно на повечето колеги колко е резултата, затова предлагам процедура по прегласуване мисля, че това е най-чистия вариант. Мерси.

 **Г-н Иво Пазарджиев:** Уважаеми колеги, тези, на които не стана ясно какво гласуваме, гласуваме за предложението на г-н Дяков да работим без почивка. Аз лично не подкрепям това предложение, тъй като считам, че общинските съветници трябва да спазваме правилника си, да правим необходимите почивки, за да работим качествено. Благодаря за вниманието.

 **Г-н Пламен Рашев:** Така, по желание на г-н Станчев прегласуваме предложението на г-н Дяков. Неговото предложение е да няма почивка.

**КВОРУМ – 47. С 21 гласа „за”, 20 „против” и 6 „въздържали се” не се прие предложението.**

 **Г-н Пламен Рашев:** Продължаваме. (коментар от зала не се чува) Ама … (коментар от зала не се чува) Господин Дяков, Вие в случая просто създавате допълнително актьорското напрежение в случая. (коментар от зала не се чува) Деница Иванова, заповядайте.

 **Г-н Иво Пазарджиев**: И, господин Дяков, прочетете правилника, никъде не пише, никъде не пише в часа.

 **Г-жа Деница Иванова:** Уважаеми господин Кмет, уважаеми Председател на Общинския съвет, уважаеми колеги общински съветници, дами и господа, гости, явно днес ще бъде деня, в който няма да се съобразяваме с правилата на общинския съвет, от сутринта започнахме, сега ще го продължим, но нека да е весело и забавно, аз вече забравих май за какво искам да изляза и да говоря, но … (коментар от зала не се чува) Не е проблем, аз съм млада и бързо помня, и бързо си спомням. Така, няколко неща се казаха от тази трибуна, относно дейността на тази и предложението на местната коалиция, които и г-н Ганчев спомена, че не всички деца имат нужда да пътуват и да ползват градски транспорт и да бъдат подпомагани. Доколкото си спомням и в изказването на г-н Мариян Димитров беше същото заложено, той каза, че учениците до 8 клас нали не всички ползват, живеят в съответния квартал, имат близко са до училището. Господин Димитров, Вие можете ли да направите предложение какви да бъдат критериите, по които да бъдат оценявани тези деца, дали да получат такива карти, дали да получат такива облекчения и как точно да бъдат? Другото, което е всички днеска говорим явно за програмата и най-вече за предизборната платформа на кмета на Община Русе Пенчо Милков. Аз много се радвам, че г-жа Кръстева чете изключително много добре и работи по тази предизборна платформа. За мене е ясно, аз си ходя с нея, благодаря, това означава, че постигаме единение в общинския съвет, следим внимателно и ще бъдем осторожни, относно неговото изпълнение. Да, ние говорим за поетапно, със сигурност, това е 4-годишен мандат на управление, колеги. Ние не работим на парче и нека да говорим за неща, които могат да се случат за 4 години напред. Благодаря ви.

 **Г-н Пламен Рашев**: Процедура, господин Цветков.

 **Г-н Пламен Цветков**: Уважаеми господин Председател, господин Кмет, колеги съветници, тази точка може би трябваше да бъде в началото на нашето заседание, но така се е случило, че е последна. И ние превърнахме тази точка, както и случката, която се случи в един цирк, който телевизиите, които са в Русе предават на нашите граждани. Предлагам да сложим край на този цирк с прекратяване на дебата по точката. Благодаря.

 **Г-н Пламен Рашев**: Процедурно предложение за прекратяване на дебата. Имаме записани г-жа Кръстева реплика и г-н Пехливанян изказване. След като вече има процедурно гласуваме процедурата. Заповядайте по предложението прекратяване на изказванията по тая точка.

**КВОРУМ – 47. С 39 гласа „за”, 3 „против” и 5 „въздържали се” се прие предложението.**

 **Г-н Пламен Рашев:** За реплика г-жа Кръстева, заповядайте.

 **Г-жа Наталия Кръстева /реплика/:** Използвам репликата, спазвайки правилника за дейността на Общински съвет – Русе като способ да отговоря първо на г-н Неделчев. Господин Неделчев, не съм си позволявала лукса, най-малко като юрист, 3 години като общински съветник и 5 години като заместник-кмет да излизам на тая трибуна …

 **Г-н Иво Пазарджиев:** Госпожо Кръстева, обаче репликата, трябва да репликирате Деница Иванова …

 **Г-жа Наталия Кръстева:** Добре, репликирам Деница Иванова. Госпожо Иванова, хубаво е човек, това е в занаята като адвокат съм го правила да обследваш какво би направил другия юрист и каква е добрата ситуация за изход. Аз препоръчвам на всеки да чете предизборните платформи на всяка една партия, за да бъде подготвен. Така или иначе, за да завърша репликата към Вас, да от тази трибуна аз неподготвени изказвания не съм правила. А по повод въпроса как ще гласуваме, ПП ГЕРБ, групата на ПП ГЕРБ ще гласува, че приема предложението от местната гражданска инициатива.

 **Г-н Пламен Рашев:** Да, заповядайте, г-жа Иванова, дуплика.

 **Г-жа Деница Иванова /дуплика/:** Аз се надявам наистина от тази трибуна да няма неподготвени изказвания. Благодаря за оценката на г-жа Кръстева, аз не съм юрист, нали, икономист съм, съжалявам, но това е положението. Репликата ми ще бъде такава, надявам се в този местен парламент да спрем да говорим за миналото и да започнем да говорим за настояще и бъдеще. Благодаря.

 **Г-н Пламен Рашев:** Господин Пехливанян, заповядайте.

 **Г-н Бедрос Пехливанян:** Господин Председател, господин Кмет, колеги, много кратък ще бъда на тая точка, защото наистина се проточиха много дебатите по нея. Бих искал да кажа, че тези анализи, които ни ги представиха към материала, примерно ще си хвана някои ориентировъчни в кавички цифри. На 30 000 души ще са необходими 8 милиона 400 и не знам колко хиляди. Общият размер на това, което ще коства това предложение 11 милиона, пак на база 395 000 и така нататък. Искам да ви попитам, как, по какъв начин са направени тези анализи, ако не е в кавички? И между другото, г-жа Кръстева ви каза какво е нашето становище, защо то е … Значи, ние имаме материал, ние или го подкрепяме, или не го подкрепяме. Въпросът е, обаче че не виждаме намеренията, не виждаме дотук чухме желания, чухме хипотетични, че да, добре, поетапно и т.н. Но, добре защо не таргетираме примерно учащи се от еди коя си възраст до еди коя си, която да пробваме от еди кога си да направим това, което говори гражданска инициатива. Защо не пробваме примерно таргет пенсионери, които са определено примерно инвалиди – 1-ва, 2-ра или еди коя си категория, към тях да го въведем това нещо. Ние не виждаме просто намеренията. Желания тук всеки ще каже, да, всички да пътуват безплатно, но поне това да виждаме, че има някаква инициатива от страна на общинска администрация. Това, уважаеми колеги, това не го виждаме и правим просто може би нещата на инат. Благодаря ви.

 **Г-н Пламен Рашев:** По точката давам думата на господин кмета.

 **Г-н Пенчо Милков:** Уважаеми русенци, уважаеми господин Председател, уважаеми колеги, взимам думата по точката, с която местна гражданска инициатива с подписка направи предложение за безплатно пътуване на всички ученици в град Русе и всички хора с пенсия, както сте написали вие, щото пенсиите са много варианти. Първо, виждам трудността в колегите да се мотивират при положение, че за пореден път се случват в нашето управление неща, които те са правили 8 години. И е много трудно да извадиш аргументи освен политически и да се обърнеш срещу това, което и ти си предлагал. Кой подготви изчисленията? Чудесните специалисти в Отдел „Транспорт“, нали, които са Ви ги подготвяли и на Вас. Понеже Вие казахте, че се надявате да си са на мястото, на мястото са си и изчисляват. Изчисляват, изчисляват, ей това е изчислението. Поздравявам, господин Мариян Димитров, с новата реалност, която му се случи. От човек, когото само аз слушах с още няколко човека и падаше кворума, щото те излизаха, ако се сещате, нервно излизаха и подигравателно, сещате ли се? Колко беше жалко всичкото това, което 2 пъти предложихте, ами колко други предложения, ами колко други изказвания? Колко подигравателно беше казано, че комисията за връзка с всички граждани и неправителствени организации ще носи Вашето име, това беше подигравка. От същите тези, които сега стават и тумбалък тука, че ще ви подкрепят, подигравка беше. „Дела трябват, а не думи“. В бюджетът видяхте машини, по улиците виждате служители, работници на Община Русе, наемани на работа, работещи в нашите предприятия. Тази година машините, които видяхте в бюджета ще бъдат закупени и ето я промяната, защото тя промяната не става с вълшебна пръчка. Първо я подготвяш и когато завариш в общината раздути сключени многогодишни договори за услуги, които учудват всички други възложители – общини, конкретен мога да бъда, не ме карайте. Когато завариш, пак ще ви кажа отчисления, за които не са намалени и с лев за 8 години, с лев, с процент не са намалени за 8 години, а хората казват според постигнатите цели ви ги намаляваме, нищо не е постигнато за 8 години. Така, значи за да се случи даването първо трябва да затворим всичките пробойни в тази бъчва, защото тя шурти отвсякъде. Разбира те ли? През настоящата година ВиК започва ремонт на инсталациите, ще бъдат разкопани десетки улици. Транспорта също ще бъде засегнат. През настоящата година се провежда проекта за закупуване на нови транспортни средства, които трябва да променят изобщо стойността на пътуването, но ти заварваш управление на обществения транспорт, което е …, обществения транспорт е в нокдаун, нокдаун, всяко семейства има по 2 коли, по 2 коли, в доклада на ръководителя на обществения транспорт пише, че за една година назад, последната им година пътуванията са намаляли с 29 000, щото е чудесен сигурно, щото им вярват, намаляли са с 29 … Хората ходят с коли, стари, пушещи, по 2-3, който колкото има. И да те критикува политическа организация, която управлява 8 години и да се изказва човек, който е изпълнявал програма, в която пише безплатно пътуване, му е вменено да го приложи. Пак ще кажа, ще се върна пак в началото, щеше да е смешно, ако не е вулгарно към гражданите, защото изключително, изключително нагло се използват бедността и социалното напрежение, което е предизвикано сега да сложим опорна точка на него и лост да постигнем микроскопична политическа цел. Защото, за да кажеш, че ще бъдеш коректив, не можеш просто да го кажеш, за да бъдеш коректив се изискват страшно много неща. Минималното, но не … минималната предпоставка, но не и единствена е гръбнака, тоест заставаш, забиваш пети и хората те възприемат като някакъв. Всичко останало няма как да те превърне в коректив. Записали сме постепенно намаляване на таксите, на картите, тази година предвидихме отново това, което е правено години наред с лева. Мене ме притеснява по-големия проблем, доверието в обществения транспорт и намаляването на пътниците. Абсолютно съм съгласен с колегите, които казаха, че може да не е за всички категории, а да се приоритизира и така ще започнем, защото определено и сред пенсионерите има различни групи. Едно е пенсионер на 65 години, друго е на, едно е ученик според далечината на пътуването му и възрастта, абсолютно са прави тези колеги, но това може да стане, когато управлението реализира затягането на обръчите на бъчвата да не текат средства. Когато с всеки следващ договор се стараем публичните средства да бъдат използвани ефективни и ефикасно. Това исках да ви кажа, а действително промяната на философията на управление хората го виждат, пишат, срещат ме, защото аз имам време да ходя, така съм си организирал процеса на работа, че съм непрекъснато между хората и ги гледам и ги срещам и те казват, че промяната е факт. Защото, когато подадат сигнал дори през социалната мрежа, ми той ден и половина е решен, без входящи номера, без бюрокрация. Защо? Защото имаме наети работници, с нови купени машини, детски градини, социални домове, които по година чакаха някой да стъпи в тях, те не са мечтали, тези директорки да не съм ги назначавал аз да ме посрещат усмихнати, да ме прегръщат. Защо? Защото отиват работниците и веднага свършват работата. Така, че изобщо не съм съгласен с политизирането на тази точка. Прегръщам всички хора, които са подписали подписката и ги приканвам повече граждани повече въпроси да правят такива граждански инициативи, няма да правя пречка пред обсъждането им в общинския съвет. Намаляваме тази година стойността м картите, стараем се обществения транспорт да бъде промотиран по различни начини, да накараме хората да се качат обратно в автобусите, не в старите коли и това е отговора ми на този проблем. На колегите ще кажа още един път, днешната сесия беше обострена по няколко точки, не може, не знам дали вътрешно го изпитвате или това е политическа подбуда, но пак казвам на всички. Нашите съграждани бяха мъдри, разпределиха 10 политически сили, вслушахме се в много предложения, комуникацията ми с вас е лична и позитивна, никой не е неуважително погледнат или върнат, никога. Нямам право да го правя това и не разбирам защо продължаваме, изборите минаха. Извадете тези декларации след 3 години, но не мисля, че и тогава ще ви помогнат. Благодаря ви.

 **Г-н Пламен Рашев**: Наталия Кръстева, реплика.

 **Г-жа Наталия Кръстева /реплика/:** Уважаеми господин Милков, добре е, че говорите с патос, но е недопустимо и не смятам, че е определящо за Вас именно от тая трибуна да изпускате нервите си и да нападате общински съветник, визирайки мен, само дето не ми назовахте името. И да употребявате думи като тумбалък, пробойни на бъчва вулгарно и нагло говорене, предната сесия беше чугунени обувки. Господин Милков, именно Вие сте човек, който много добре е познавал работата ми в администрацията и държането ми в обществото и отношението ми към всички общински съветници, докато бях заместник-кмет. Нямало е предложение, което да не … Общински съветник, който да не бъде приет или да не бъде решен неговия проблем. Кой докара ЕГГЕД, господин Милков, в община Русе и разби Русенския общински автотранспорт на времето? Сигурно не е била ПП ГЕРБ. Няма как да не се политизира от тая трибуна, когато Вие не сте единител, а разединител.

 **Г-н Пламен Рашев:** Други реплики има ли? Няма, щом няма да продължаваме с гласуването на тая точка. Решението, което е предложено, не приема направеното предложение чрез подписка от Местна гражданска инициатива. Повтарям предложението за решение, не приема направеното предложение чрез подписка за … входящ номер така … от Местна гражданска инициатива. Моля гласуваме.

**КВОРУМ – 40. С 27 гласа „за”, 8 „против” и 15 „въздържали се” се прие**

**РЕШЕНИЕ № 98**

На основание чл.21, ал.1, т. 23 от ЗМСМА и чл. 52, ал. 2 от ЗПУГДВМС, Общински съвет - Русе реши:

1. Не приема направеното предложение чрез Подписка вх. № 604/21.10.2019 г. и вх. № 733/20.12.2019г. от местна гражданска инициатива.

 **Г-н Иво Пазарджиев:** Уважаеми колеги, часът е 11 и 33, 15 минути почивка, в 11 и 48 очаквам общинските съветници по местата си. Благодаря.

***Почивка 15 минути.***

 **Г-н Иво Пазарджиев:** Моля заемете местата си и да стартираме проверка на кворума. 28 общински съветници са се регистрирали, продължават да влизат колегите, моля да заемат местата си в залата, имаме необходимия кворум да продължим нашата работа. Преди да започнем с нашата работа, имам едно така приятно задължение да поздравя нашия колега Пламен Рашев, който е рожденик в днешния ден. Да е жив и здрав, колегата Рашев и да продължава в същия дух да бъде активен общински съветник му пожелавам. Процедурно преди да започнем, процедурно предложение от д-р Теодора Константинова. Заповядайте, д-р Константинова.

 **Д-р Теодора Константинова:** Благодаря, господин Председател,. По силата на нашия правилник, чл. 82, ал. 2-ра правя процедурно предложение при изказванията на граждани да изслушаме д-р Билдирев в последващите точки от дневния ред.

 **Г-н Иво Пазарджиев:** Благодаря на д-р Константинова. Всъщност д-р Билдирев следва да се изкаже по темата, за която иска да се изкаже и г-жа Грета Ангелова, за която гласувахме в началото на сесията. Идеята на д-р Константинова е да се даде думата и на двете страни, така че считам, че е коректно да го направим. След изказването на г-жа Грета Ангелова да се изкаже и д-р Билдирев. Подлагам на гласуване предложението на д-р Константинова.

**КВОРУМ – 40. С 35 гласа „за”, 0 „против” и 1 „въздържали се” се прие предложението.**

 **Г-н Иво Пазарджиев:** Доктор Билдирев ще се изкаже след г-жа Грета Ангелова.

**35 Точка**

**Питания**

 **Г-н Иво Пазарджиев:** Първото питане е с вх.№206 на г-жа Алисе Муртезова, относно въпроси и предложения на родители от СУ „Христо Ботев“. Заповядайте, госпожо Муртезова.

 **Г-жа Алисе Муртезова**: Здравейте на всички, само преди това искам нещо да кажа, не знам, тези устройства държа много да бъдат почиствани преди всяка сесия, също така да бъдат зареждани и също така, за да няма объркване всичките часовници трябва да бъдат сверени, защото в момента по часовника е 12 часа.

 **Г-н Иво Пазарджиев:** Предстои подмяната на тези устройства с такива, които да бъдат стационарни и да няма необходимост от зареждане.

**Г-жа Алисе Муртезова**: Благодаря. Уважаеми господин Пазарджиев, уважаеми господин Милков, родители на ученици от СУ „Христо Ботев“ в нашия град се обърнаха към мен с редица въпроси. Аз съм ги обобщила само в 3, без да се впускам в подробности за другите. В тази връзка Ви моля да вземете отношение по сигнала и да отговорите на въпросите на нашите съграждани. Първо, кое налага централните врати на училището да се отварят сутрин в 7 и 20 часа и всички ученици, стояли до момента на студено да се втурват, тичайки да влязат, за да не закъснеят? Вратите се отварят още два пъти през деня – по обяд и вечерта. През останалото време закъснели ученици и учители, идващи по-късно, са задължени от директора да минават през страничния вход на училището. Желанието на родители и ученици е да влизат и излизат през централния вход, както е във всички училища в града. Само за сведение централните врати от външната страна нямат брави. Вторият ми въпрос е защо няма целодневна работеща библиотека в училището? Моля, да ми се представи работен график на библиотеката и с какво образование е длъжностното лице, отговарящо за библиотеката. Родители твърдят, че на вратата има табела, на която пише „Библиотека, логопед, психолог”. Според чл. 178, т. 8 от ЗПУО трябва да има постоянно действащо библиотечно-информационно обслужване, което да осигури на децата свободен достъп до информация от различни документални източници в библиотечният фонд и в глобалната мрежа, с цел изграждане на навици за четене и компетентности, и достъп до интернет. И третият ми въпрос е защо в библиотеката се помещават логопед и психолог? Известно е от същия закон и Наредба за приобщаващото образование, че те трябва да бъдат в отделни кабинети, в които да работят, както е било преди ремонта, а не в библиотеката, където родителите се озовават когато трябва да се проведе среща с психолога. И нещо много лично, майката на едното дете ми сподели, всъщност те дойдоха малко след инцидента в Английската гимназия, знаете за инцидента, за детето, което се самоуби. На едната майка детето също е имало суицидни мисли и тя ми показа касовата бележка, посетила е частен психолог, защото тя не желае да провежда да провежда консултация с психолог в …, не в кабинет, а в библиотека, където има и други лица. Желая да получа писмен и устен отговор за редовната сесия, днешната. Благодаря.

**Г-н Иво Пазарджиев:** Благодаря на госпожа Муртезова. Отговорът от името на кмета ще прочете заместник-кмета господин Енчо Енчев. Заповядайте, господин Енчев.

 **Г-н Енчо Енчев:** Уважаема госпожо Муртезова, въввръзка с Ваше питане с Вх. № 06-01-41 от 13.02.2020 година, относно въпроси и предложения от родители на ученици в СУ „Христо Ботев“ ви информирам следното: първо, след извършена проверка оглавявана от г-н Щерев, началника на отдел „Образование, младежки дейности и спорт“ Ви информирам за следното, по отношение заявеното желание на родители централния вход на училището да бъде отворен през целия ден, е установено, че към днешна дата той е отворен от 7:00 часа. Пропусквателният режим е въведен в Правилника за вътрешния ред на училището. Съгласно чл. 89 от Правилника, вратите на централния вход са отворени за достъп на ученици от 7:15 ч. до 08:05 ч. и от 12:30 ч. до 13:30 ч. По съображения за сигурност достъпът на външни лица в училището е ограничен, като за родителите се осигурява достъп по предварително уговорена среща с длъжностни лица, учители и служители от училището. Второ, във връзка с липсата на целодневно работеща библиотека, ръководството на СУ „Христо Ботев“ обясни, че след пенсионирането на дългогодишния библиотекар на училището, длъжността е съкратена. Към момента библиотечният фонд е съхранен и лицето, назначено на длъжността „Архивист“ обслужва учители и ученици при заявено желание за ползване на книги от библиотеката. Като основен аргумент за съкращаване на щата, ръководството на училището сочи обстоятелството, че срещу сградата на СУ „Христо Ботев“ се намира сградата на Регионална библиотека „Любен Каравелов“, разполагаща с много по-богат библиотечен фонд и с прекрасен детски отдел. Библиотечно-информационното обслужване е един от компонентите на общата подкрепа за личностно развитие на децата и учениците. В тази връзка е препоръчано на директора на училището да възстанови дейността на училищната библиотека. Трето, по повод общото помещение, което ползват психологът и логопедът в училището, ръководството на училището обясни, че те в момента работят в стая № 41, като уточни, че служителите, заемащи двете длъжности, ползват един кабинет от момента на разкриването на техния щат до сега. Стаята, в която са работели преди, след ремонта на училището е определена от директора за работно хранилище на учителите по български език и литература, английски език и немски език. Към момента работното време на логопеда и психолога е съобразено, така че не възпрепятства самостоятелните им срещи с възпитаници на училището. С цел осигуряване на по-добри условия за работа с ученици и родители, ползващи услугите на психолог и логопед, на училищното ръководство е препоръчано да осигури за цитираните специалисти самостоятелни кабинети в учебното заведение в срок до 1 април 2020 г.

 **Г-н Иво Пазарджиев**: Благодаря на г-н Енчев. Госпожа Муртезова за допълнителни въпроси или за становище? Първо имате право на 2 уточняващи въпроса, след като Ви отговорят имате право и на становище по отговорите.

 **Г-жа Алисе Муртезова**: Ще бъда много кратка. Първо се радвам, че по 1-ва точка вече господин директора е отворил вратите на училището от 7 часа, това ще го проверим заедно с родителите. По втора точка, благодаря на общинска администрация, че така е помолила да се възстанови дейността на училищната библиотека, защото това е редно, знаете колко е голямо това училище, оказа се, че много от нашите колеги са завършили това училище. По точка след 1 април ще помоля г-жа Георгиева да отидем на проверка на място, за да видим дали наистина има осигурени 2 кабинета за логопеда и за психолога, и които да са оборудвани според изискванията, защото те си имат специфично оборудване. Благодаря.

 **Г-н Иво Пазарджиев:** Благодаря на г-жа Муртезова. Следващото питане е също от нея, относно въпроси и предложения от граждани за газифицирането на град Мартен. Заповядайте.

 **Г-жа Алисе Муртезова:** Благодаря. Уважаеми господин Пазарджиев, уважаеми господин Тонев, по време на приемния ми ден на27 януари 2020 година, се срещнах с граждани от град Мартен. В тази връзка съм благодарна първо на активните граждани от град Мартен, които посетиха приемната и Ви моля, да отговорите на следните въпроси: първи въпрос, за кои публични сгради в град Мартен е осигурено газоподаване и правени ли са проучвания дали газопреносната мрежа може да се разшири с частни абонати? Вторият ми въпрос е след като е изявен интерес от страна на жителите на града за газифициране на домовете им, водени ли са разговори за включването им в инвестиционната програма на газоснабдителното дружество? И третият въпрос е какви последващи действия бихте предприели, за да бъде удовлетворено желанието на Вашите съграждани да ползват алтернативно гориво, което е по-чисто и щадящо към околната среда? Желая да получа писмен и устен отговор. Само да кажа, че получих наистина и писмения отговор в началото на сесията. Писмения отговор е от г-н Милков, видях, че и г-н Тонев е в залата, така че уважавам това, което е направила общинска администрация в Русе, ще помоля наистина да изчета това, което е и след това да дадем думата на г-н Тонев, защото моите въпроси бяха зададени към него. Благодаря.

 **Г-н Иво Пазарджиев:** Да, госпожо Муртезова, всъщност общинска администрация прецениха, че е от техните компетенции да отговорят, затова отговора Ви е подготвен от тях. Те ще го изчетат, след което ще дадем думата и на г-н кмета на Мартен. Заповядайте за отговор от администрацията, госпожа Магдалина Илиева.

 **Г-жа Магдалина Илиева**: Уважаема госпожо Муртезова, уважаеми господин Председател на Общинския съвет и общински съветници, постъпило е питане с вх. №207 от 13 февруари от г-жа Алисе Муртезова – общ. съветник от групата на партия ГЕРБ в Общински съвет – Русе. В него се поставят въпроси, които са свързани с желанието на гражданите на гр. Мартен да бъдат присъединени към газопроводната мрежа и имотите им бъдат газифицирани от „Овергаз мрежи“. С настоящото давам следният отговор на поставените въпроси, както следва: по въпрос 1, който гласи – За кои публични сгради в град Мартен е осигурено газоподаване и правени ли са проучвания дали газопреносната мрежа може да се разшири с частни абонати?Отговорът на общинска администрация е следния - клиентите на „Овергаз мрежи“ в град Мартен са 26 домакинства и 4 обществено–административни обекта, включително общинските сгради: ДГ „Райна Княгиня“, ОУ „Отец Паисий“, фабрика за ядки „Румина“ и [ресторант "Дон Никола"](https://www.facebook.com/italianskirestorantdonnicolaruse/?__tn__=kC-R&eid=ARC61d5SclzKNHT8vgcv5fAUtCi_1piKctfuszO-rJjfaCTwOGlY2i5i78Qc2wpA1JVj9CZPo8wA-6hU&hc_ref=ARRAsa7cy0ey0ZsZ9LMoNSZjDDoied6jMbNCNHdC6YsuKHhg5QkU0yocyw3NBZYCpZ8&fref=nf&__xts__%5B0%5D=68.ARCk4U6MMDkKo2itO9v_OI5xxwEOT-Fr8Kq9nSIQpAAGmUo5pi8kdQevvs6u3I5JgQKTkfjQgP-gtZ-Fj7HgZk6xUO04LurHJgOo8SFXWMH1GYGsg7MVTcIYqp4UH4KWzbN2hQX-VNcZYiRtpxy9nBfu1SLQxtvo8Wiz7xrkqvxXvKrMmG78cBf-XQQms_HqZjT9XkN-ChSXxUyTuB8sXijQ6GJhK6d3DUd9VpCVsullnC546ux74vPFFt7fmDm9O7iC9yEmUhr-Zldz05ETYWEWvBk89XlAUoaw6M-uC5BmidmRaSSzP8KupDwJlbgVxvN9jB-51ZDkBSTzBW56yA). Към настоящият момент на територията на гр. Мартен, Дружеството е изготвило работни проекти за изграждане на газоразпределителна мрежа с дължина над 44 км. Подготвените работни проекти обхващат цялата урбанизирана територия на града и предвиждат захранване на всички домакинства и обществено-административни обекти на територията на гр. Мартен. Изградената към момента газоразпределителна мрежа на територията на гр. Мартен е с дължина 9,4 км. и достига до над 100 домакинства. В инвестиционната програма на „Овергаз мрежи“ е заложено през 2020 г., дружеството да разшири газопреносната мрежа, като изгради разпределителен газопровод до сградата на кметство Мартен. Същият ще захрани с природен газ сградата на кметството, включително киносалон, етаж офиси и пенсионерския клуб в сградата. По пътя си новоизграденият разпределителен газопровод ще даде възможност на всички желаещи потребители - стопански или битови да бъдат газифицирани. По втори въпрос, който гласи - След като е изявен интерес от страна на жителите на града за газифициране на домовете им, водени ли са разговори за включването им в инвестиционната програма на газоснабдителното дружество? Отговорът ни е следния - Да, многократно са водени такива разговори и ще продължим диалога с дружеството. Имаме уверението на „Овергаз Мрежи“, че дружеството ще направи всичко възможно да удовлетвори желанието на потенциалните клиенти и да им предостави услугата „газификация“ в максимално кратки срокове. Бъдещето развитие на газоразпределителната мрежа в гр. Мартен е обвързано с наличието на клиентски интерес. Надяваме се през настоящата година максимален брой клиенти да се убедят в ползите на газификацията като начин на отопление. Вярваме, че включването на гр. Мартен в обхвата на програма „LIFE“, ще даде възможност на по-голям брой от жителите на гр. Мартен да използват екологично чистия природен газ като алтернативен енергоизточник в своите домове. По въпрос 3, който гласи - Какви последващи действия бихте предприели, за да бъде удовлетворено желанието на Вашите съграждани да ползват алтернативно гориво, което е по-чисто и щадящо към околната среда? Отговорът ни гласи – „Овергаз мрежи“ АД е лицензиант за територията на гр. Русе, като предмета на дейност включва изграждане на газоразпределителни мрежи, сградни газопроводни отклонения до граница на имоти на клиенти, желаещи да ползват природен газ, като развитие и поддържа газопроводната мрежа. В тази връзка, Община Русе, с оглед удовлетворяване желанието на потребители да бъдат газифицирани, инициира среща с Изпълнителния директор на „Овергаз мрежи“. На срещата бе обсъдена възможността в участъците от уличната мрежа, в която ще бъде подменена амортизираната инфраструктурата на ВиК на територията на гр. Русе и на малките населени места, в това число и гр. Мартен, да се изградят разпределителни газопроводи. „Овергаз Мрежи“ изрази готовност да направи всичко възможно с оглед удовлетворяване желанието на потенциалните клиенти и предоставяне на услугата „газификация“ в максимално кратки срокове. Изцяло подкрепяме желанието на гражданите на гр. Мартен, тъй като разширението на газопреносната мрежа в населено място би било с безспорни предимства пред досега използваните начини за отопляване. Газифицирането би ограничило битовото замърсяване произтичащо от горене на влажни дърва, въглища и нерегламентирани материали и ще спомогне за ограничаване на вредни емисии. Използването на природен газ, вместо отопление с твърди горива, ще ограничи праховите частици и значително ще намали емисиите на вредни вещества.

 **Г-н Иво Пазарджиев**: Благодаря на госпожа Илиева. Давам думата на кмета на Мартен, господин Димо Тонев.

 **Г-н Димо Тонев**: Уважаеми господин Председател, уважаеми господин Кмет, уважаеми общински съветници, искам да благодаря за темата, която сега се разисква, а именно газифицирането на нашия град. Това е тема, която аз лично знам, че поне минимум 3-4 години се занимавам с нея. Ходил съм и до София, разговарял съм и с изпълнителните директори на Овъргаз София. Искам само, ще бъда максимално кратък и ще ви обясня следното какво аз съм се сблъсквал, защото може би сегашната общинска администрация в лицето на г-н Милков, той не е запознат изцяло с всичките действия, защото той от скоро е кмет и не е запознат какво и какви действия съм предприемал. Събира ли сме нееднократно подписка от цялото населено място, внасяли сме я до Овъргаз Русе, но искам да ви кажа, че Овъргаз Русе те не могат да вземат абсолютно никакво решение за газифицирането на Мартен. А обещанията, че ще газифицират Мартен, че ще ги заложат в инвестиционната си програма, мога да ви кажа, че сме достатъчно големи, в приказки за дядо Мраз не вярваме, защото всяка година получавам такива писма. 2018 година ще бъдем включени, 2019-та ще бъде включени, сега и 2020 ще бъдем включени, нали колкото да е, само да обещаваме на голи приказки хората вече не вярват, те искат да се вижда, че не що се върши. А по Програма „LIFE”, мисля че няма как тука Мартен да се възползват, домакинствата, които не са захранени с газ, няма как те да преминат на алтернативно гориво като няма до тях докарана тръба. Нито може да се възползваме от програмата „Дезире“, защото също нямаме газ. Единственият вариант, за да ползваме екологичното отопление е това да си сложим компресиран газ, така нареченото кубче в дворовете си, само че не всеки може да се възползва финансово от този лукс. Говорим за екология, за фини прахови частици, дайте да се обединим всички и най-накрая да се заработи в правилната посока, а не да се караме евентуално, както сега скоро получих сигнал, че едно от домакинствата в Мартен пушело от съседите им и аз да ходя да ги проверявам какво те горят, защото такъв е закона. Няма как аз да вляза във всяко едно домакинство, да му отварям какво гори и да констатирам, щото първото, което е аз не съм компетентния орган, за да мога да се произнеса какво гори и дали е вредно. И второто, което е, на какво основание аз ще вляза във всеки един двор, всеки един имот. Другото, което е дърва и въглища, дърва и въглища всеки знае, че това е от едно време всичките се топлят. Само, че газта, ако минем на газово отопление, това е здраве, по-екологично чисто. Говорим за екология, но дефакто в тази посока трябва и да действаме. Затова искам да ви предложа следното, чух, че когато се подменят, ще се подменят водопроводите тогава ще се газифицират определените домакинства. Но какви водопроводи ще се подменят в Мартен, това на мен не ми е ясно и дали скоро това нещо ще се случи. Искам евентуално да ви направя като предложение и се надявам, че вие ще го приемете, да се направи една работна среща с представител на Овъргаз мрежи София, от човек, от който зависи евентуално за бъдещето газифициране на нашето населено място с представители на общинската администрация и да се вземе решение евентуално в какви срокове, а не само на голи обещания, че ще бъдем заложени и т.н., което и те отговарят всяка година по един и същ начин. Имам чувството, че текста е копи-пейст и ние се надяваме, но истината е, че трябва те да дойдат тука. Ако може да се организира такава среща и те да кажат, да се ангажират с някакви срокове, че ще започнат. Защото преди 2 години, когато ходих, когато пускахме тази подписка от София, от отдел „Проучване“ дойдоха в Мартен и лично с наши представители обиколихме голяма част от нашето населено място и се констатира, че 92% от жителите на Мартен искат да бъдат газифицирани, само че Овъргаз, щото те са монополисти в нашия регион нямат тази финансова възможност. А за 300 метра мога да ви кажа даже една фирма в Мартен плати 6000 лв., за да се прокара. На мене ми казаха, ако искаш за 120 метра да се газифицираш трябва да платиш 156 000. Защо трябва ... И всичките, които са, например има фирми, които те си плащат, пускат цялата тръба и всеки пак трябва да си плаща за това присъединяване. За мене те работят в тази насока, да не допускаме това нещо да се ощетяват хората, а все пак да им помогнем и да влезем в 21-ви век с екологично чисто отопление. Благодаря ви.

 **Г-н Иво Пазарджиев:** Благодаря на г-н Тонев. Да, господин Кметът, заповядайте.

 **Г-н Пенчо Милков:** Уважаеми общински съветници, уважаеми господин Тонев кмет на град Мартен, уважаема госпожо Муртезова, която сте задала въпроса, такава среща се осъществи в Русе с изпълнителния директор на Овъргаз. Първо, бяхме провели среща с ръководството на Овъргаз на територия Северна България. След тази среща гражданите много се ..., почнаха да се обръщат към не с въпроси, с Вас проведохме разговор, тогава Вие се обърнахте към мен. Изпълнителният директор заедно с голям екип от специалисти беше тук, водихме много дълъг разговор, за който аз съм си направил протокол от разговора и съм си записвал какви данни ни е дал. И тук се обръщам към всички наши съграждани и към гражданите на Мартен, изпълнителният директор, ръководството на Овъргаз изразиха желание Русе да бъде пример в газифицирането, защото те имат разработени работни проекти. Но готовността на нашите съграждани може би не е такава да пожелаят. Клиентският интерес не е просто да говориш с кмета на община или кмет на кметство. Клиентският интерес за Овъргаз е да подадат заявление до тях. Защото при 14 000 газифицирани абоната, те имат 4 000 в момента в Русе. И това бяха цифри, които се казаха от тези хора в нашия кабинет. Съответно те ни дадоха 15 общински сгради, до които има газ, за да може ние да правим проекти кои можем да газифицираме и по-изгодно ли е или не. Поискал съм разработване на такива справки, как се отопляваме сега, колко струва, как, на газ колко би струвало. И трябва да се вземе предвид и това, че не се вреди на атмосферата. Но, на всички казвам има проектна готовност и в последното писмо, което ... Те вече оперативно работят с инж. Илиева след нашия разговор и са казали единствено зависи от заявения клиентски интерес и трябва на всички наши съграждани да кажем. Показахме им списък на улиците, които ще се копаят от ВиК. Предложихме им да си сложат вътре тръбите, това ще им намали много стойността на газифицирането. Това може общината да направи, бяхме активни, поканихме ги, дойдоха, показахме им улиците. И вече остава гражданите да заявят интерес, защото това е такава система стопанска, че при заявен интерес, иначе те, ако нямат печалба няма да дойдат. А, оная държава другата би го направила и без печалба. Благодаря ви.

 **Г-н Иво Пазарджиев:** Благодаря на господин кмета. Кметът на Мартен отново иска думата, заповядайте.

 **Г-н Димо Тонев:** Благодаря Ви за отговора. Само искам да добавя следното, което Вие казахте е много правилно, трябва да се подадат заявления, за да може това нещо да се реализира. Искам да кажа, че от 5 години поне, да не казвам голяма дума, но над 50% от живущите са подали тези заявления и стоят в офиса на Овъргаз Русе, а останалите, те не искат да подават, защото са малко като Тома Неверни, защото не вярват, че това някога може би ще се случи. Иначе, не знам по какъв начин трябва ние да продължим да им обясняваме на тези хора, че работим в тази насока те като не виждат.

 **Г-н Иво Пазарджиев:** Благодаря на г-н Тонев. Госпожо Муртезова, имате ли? (коментар от зала не се чува) Нямате допълнителни въпроси. Следващото питане е от общинския съветник Иван Петрова Иванов. Заповядайте господин Иванов.

 **Г-н Иван Петров Иванов:** Уважаеми господин Председател, господин Кмете, дами и господа общински съветници, във връзка с постъпили въпроси на граждани в наша приемна и по повод направено твърдение на заместник-кмета по устройство на територията г-жа Илиева, че няма депозирани молби от граждани за изграждане на детски площадки аз подадох питане със следните конкретни въпроси: предвижда ли се изграждане на детска площадка в квартал „Чародейка – Север“ между блоковете 310, 314 и 315? И вторият въпрос, предстои ли облагородяване на ивицата за комуникации пред блокове с номера 304 и 305 в същия квартал, в която според гражданите е възможно да бъде изградена зона за отдих с алеи за разходки на майки с деца и места за игра. Така, благодаря на общинска администрация за своевременния и бърз отговор, който получих в началото на днешното ни заседание, за жалост това не кореспондира с ...

 **Г-н Иво Пазарджиев:** Господин Иванов, нека първо да го прочетат, после имате право на два уточняващи въпроса и становище, относно отговора. Така, че ще се изкажете, което имате. Няма проблем. Отговор от общинска администрация. Кой ще прочете отговора? Госпожа Магдалина Илиева.

 **Г-жа Магдалина Илиева**: Уважаеми господин Иванов, уважаеми господа общински съветници, само искам да уточня, че нашия отговор се базира на оглед отново преди съставяне на отговора от служител, който единствен се занимава с тези въпроси, така че няма как да бъде пропуснат факт, който да е изработен примерно от някой друг. Така, че аз гарантирам за верността на данните, които ще ви предоставя сега. По първият въпрос, който гласи - Предвижда ли се изграждане на детска площадка в квартал „Чародейка – Север“ между блоковете с номера 310, 314 и 315? По точка 1 от Вашето питане, Ви уведомяваме, че в предходни години са правени предложения за включване в бюджета на Община Русе за изграждане на паркинг при бл. 314. Няма информация за постъпили сигнали и запитвания, както и за намерения от страна на Община Русе за изграждане на детска площадка между блокове 310, 314 и 315. Към момента има 5 броя съществуващи детски площадки, отразени в Приложение № 1 към настоящото писмо, от които само 1 брой не е обновена, съгласно Наредба № 1 на МРРБ. По вторият въпрос, който гласи - предстои ли облагородяване на ивицата за комуникации пред блокове с номера 304 и 305, в която според гражданите е възможно да бъде изградена зона за отдих и алеи за разходки на малки деца и майките им, и места за игра. По точка 2 и във връзка с писмо с вх. № от 30.09.2019 г. от г-жа Гинка Цолова чрез Общинския ръководител на ПП ГЕРБ Русе, относно изграждане на детска площадка при бл. 305, от служители на отдел „Техническа инфраструктура и инвеститорски контрол“ в Дирекция „Устройство на територията и контрол по строителството“ и отдел „Екология“ в Дирекция „Екология и транспорт“ при Община Русе, е извършена проверка на място и по документи. При проверката е констатирано, че към южната страна на бл. 305, жк. „Чародейка – Г-север“ са изградени 2 броя детски площадки за възрастова група деца от 0 до 3 г. и от 3 до 12, съгласно изискванията на Наредбата. Непосредствено до визираните площадки има и стрийт-фитнес площадка и баскетболно игрище, видно от Приложение № 2. Северно от бл. 305 има съществуваща детска площадка, която не е обновена, съгласно изисквания на Наредбата. По изпълнение на капиталовия бюджет за 2018 г. е завършен строеж: „Благоустрояване прилежащите пространства на жилищен блок 304 и жилищен блок 307, в ж.к. „Чародейка Г-север“. В периода 2013-2014 г. е започнала процедура по изпълнение на строеж: Благоустрояване – кв. Чародейка, бл. 305 в гр. Русе“ и същият е завършен. По молба на граждани ще се изпълни улично осветление между блоковете 312 и 313 в кв. „Чародейка“. Благодаря.

 **Г-н Иво Пазарджиев:** Благодаря на г-жа Илиева. Господин Иванов, искате ли ... Имате право на 2 уточняващи въпроса или на становище.

 **Г-н Иван Петров Иванов:** Тъй като оставам с впечатлението, че изобщо не съм разбран, само ще доуточня. Визирам и питанията на гражданите бяха за триъгълника 310, 315 и 314, северозападно, респективно вътре триъгълника между тях, тъй като най-близката площадка е пред блок 311 и е доста далеко. А ивицата за комуникации, която съм посочил във второто питане е обособена между бул. „Филип Станиславов“, ей тука има една ивица за комуникации, блок 304, 305. Тук ей тази цялата ивица, тъй като нищо не може да се построи върху нея и ...

 **Г-н Иво Пазарджиев:** Господин Иванов, моля на микрофона само, после има проблем протокола, когато ...

 **Г-н Иван Петров Иванов:** ... Да, извинявам се, тук мога да се обособят алеи за отдих места за игра, място за разходки. Дори хората питаха някакво мини шадраванче или нещо от рода. Благодаря ви.

 **Г-н Иво Пазарджиев:** Благодаря на г-н Иванов. Добре, приключихме с питанията на общински съветници.

**35 Точка**

**Изказване на Грета Ангелова**

 **Г-н Иво Пазарджиев:** Следваща точка е изказване на г-жа Грета Ангелова. Заповядайте, госпожо Ангелова.

 **Г-жа Грета Ангелова:** Становище на онкоболни пациенти. Уважаеми дами и господа ...

 **Г-н Иво Пазарджиев:** Само да уточним, госпожо Ангелова, имате право на 3 минути за изказване, заповядайте.

 **Г-жа Грета Ангелова:** Моля?

 **Г-н Иво Пазарджиев:** Имате право на 3 минути за изказване, заповядайте.

 **Г-жа Грета Ангелова**: Разбрах. На нас онкоболните пациенти, по-голямата част, от които сме си избрали за лекуващ лекар д-р Генова ни беше отнета възможността да ползваме нейната квалифицирана помощ. Ако работи в друга болница бихме я последвали, но в града няма подобна такава. Никой не поставя под съмнение нейната квалификация, а по отношение на нейния характер всеки пациент е свободен да избере друг лекар, ако желае. Този избор на нас ни беше отнет. За нас е без голямо значение каква е причината лекарите да не са на работа и дали е станало доброволно или под нечий натиск. Факт е, че ние не можем да ползваме услугите им. Държим на тях като лекари, защото сме получили всичко, което ни е нужно, включително и грижа, и адекватно отношение. Лично д-р Генова се е интересувала от всеки един от нас, помни имената на всичките си пациенти, посещава ни по стаите и ни окуражава, един вид пука ѝ за нас и ние го усещаме. Много от нас са живи благодарение на нея. Като болни хора ние не винаги се държим нормално с лекарите, провокираме ги, не изпълняваме указанията им и настояваме често за безумни неща. В такива случаи ние разбираме, че повишения тон и даването на предписание какво да изпълняват пациентите или медицинския персонал, който не изпълнява задълженията си е оправдано. Ако това е цената за нашето адекватно лечение ние го приемаме, защото става въпрос за живота ни. На извънредно заседание на Общинския съвет на 10 февруари адвокат Юлия Николова заяви пред вас, цитирам – „ Напускането на двамата лекари не е решение на проблема. Това, което се получи в КОЦ-Русе е в резултат на бездействието на управителя, което сам той каза, че всъщност е така и призна“. Това е само част от нейната гледна точка. Ето какво е нашето виждане, наистина отсъствието на двамата лекари не реши никакви проблеми. Напротив, те станаха по-големи, осезаемо се усеща липсата им. Пациентите не спират да се тревожат въпреки уверението, че всичко щяло да бъде наред. Нас не ни лекува управителят, жена му или който и да е, а ни лекува д-р Генова и д-р Станев, без тях, без всички други можем, защото се надяваме да живеем, но без напусналите лекари не можем. За нас всяка процедура е от значение, а новоназначените лекари тепърва ще навлизат в работата си. Ако междувременно д-р Генова започне работа на друго място сме готови да изтеглим досиетата и лечението си от КОЦ-Русе и да я последваме. Някои пациенти вече предприемат стъпки в тази насока. Призоваваме ви да направите необходимото и да поканите д-р Генова и д-р Станев да се върнат на работа. Ако управителят не желае може да бъде освободен, щом не се справя с възникналите проблеми в КОЦ-Русе. Ние сме на ръба, протестирахме, молихме се, плакахме, трябва ли някой от нас да умре, заради нечия некомпетентност или безхаберие, за да има резултат? По този повод искам да споделя и моето лично мнение като онкоболна. В отделението съм вече от 5 години, 5-та година на всеки 20 дни съм в отделението, трябва да ви кажа, че този линч срещу лекарите за мене е фатална грешка. Тези подробности, които описвам са много малко, искам да разкажа за себе си ...

 **Г-н Иво Пазарджиев:** Госпожо, обаче ...

 **Г-жа Грета Ангелова:** ... Много тежко се бях разболяла, през главата на д-р Генова и д-р Станев бях във Варна, в София и всички лекари бяха категорични, че трябва да се върна в Русе. Върнах се, лечението ми започна и каква беше изненадата, когато след химиотерапията трябваше вече професор да ме оперира. Направиха онкокомитет в София и всичките 8 професори и 2 доценти бяха категорични, че няма да се извърши операцията, тъй като лечението с химиотерапия е отлично. Казаха, просто похвалиха нашите лекари, а тук аз не чувам, не чувам подобни, подобно нещо. Знаете ли колко пациенти са насочени към д-р Генова и д-р Станев от собствените си професори, които са ги оперирали в София, в Пловдив, във Варна. Посъветвали са ги да отидат, да стоят пред кабинета и да не се махат, докато не се запишат при тях. Аз мисля ... Затова настояваме да бъдат възстановени незабавно и искаме изчистването на имената им. Ако не се съобразим според мен с Хипократ, бащата на медицината, че не всичко зависи от медицината, а е въпрос на време и съдба, в България ми се струва, че ще останат само пластичните лекари и хирурзи, тъй като не могат да сбъркат грамажа на силикона. Притеснени сме от липсата на лекари с медицинска онкология, което е важно условие за ...

 **Г-н Иво Пазарджиев:** Госпожо Ангелова, отдавна свърши времето, ориентирайте се към приключване.

 **Г-жа Грета Ангелова:** Където и да отидем, всички медии това казва минутите, минутите. Кога ще изразим нашето отношение, тъй като всеки от вас може да пострада?

 **Г-н Иво Пазарджиев:** Така е, никой не Ви ограничава в говоренето ...

 **Г-жа Грета Ангелова:** Исках да изразя например като русенка, че съществуването на ОМО и на КОЦ-Русе е задължително. Задължително, а то не се знае дали ще продължи да съществува. Добре, благодаря ви.

 **Г-н Иво Пазарджиев:** Много благодарим за споделеното мнение, ще бъде взето предвид от колегите общински съветници със сигурност. Следваща точка изказване на д-р Билдирев. Заповядайте, д-р Билдирев.

 **Д-р Никола Билдирев**: Благодаря ви за възможността. Уважаеми господин Кмете, уважаеми господин Председател на Общинския съвет, уважаеми дами и господа общински съветници, благодаря ви за възможността да отговоря на опасенията на пациентите, относно тяхното лечение. Първо, позволете ми да ви се представя, казвам се Никола Николаев Билдирев, лекар съм от 35 години, 33, от които се занимавам с онкология. 23 години съм работил в ИСУЛ болница „Царица Йоана“ в София и съм бил преподавател в два университета – Медицински университет в София и Медицинския факултет на Софийския университет. Специалност „Онкология“ имам от 23 години, а специалност „Лъчелечение“ имам от 25 години, даже 28, извинявайте. В моментът говоря от името на 29 от 38-те лекари, които работят в „КОЦ-Русе“ ЕООД. Няма никаква опасност лечението на пациентите на „КОЦ-Русе“ ЕООД да пострада, категорични сме в това. Имаме необходимите лекари като брой и достатъчно високо квалифицирани, за да осигурим всичко, което е необходимо за спазването на добрата медицина, правилата за добра медицинска практика по отношение на лечението на пациентите. Така, че в това отношение няма никакви проблеми. Самото лечение, медикаментозното лечение на онкологичните заболявания е така структурирано, че когато се знае стадия и вида на онкологичното заболяване схемите са идентични, има само фини настройки по отношение на телесната повърхност на пациентите и някои съпътстващи заболявания или самата възраст на пациента. В моментът в КОЦ-Русе работят петима човека, петима лекари, които притежават специалност по „Медицинска онкология“, единият, от които е началника, бившия началник на д-р Генова, когато тя е започнала работа в този Комплексен онкологичен център. Така, че искам да успокоя обществеността, няма никакъв проблем по отношение на лечението на онкологично болните в Русе и в Разградска област и Русенска област. Това е, което имам да кажа. Благодаря ви за вниманието.

 **Г-н Иво Пазарджиев:** Благодаря на д-р Билдирев.

**36 Точка**

**Изказване на Мариян Димитров**

 **Г-н Иво Пазарджиев:** Следващо заявено изказване от господин Мариян Димитров. Заповядайте, господин Димитров.

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете, винаги съм защитавал гражданския интерес и съм бил последователен през годините в изказванията си, без значение как се казва кмета и на коя партия е управляващото мнозинство. Сега правя питане, относно наложена финансова корекция в размер на 382 669 лв. на Община Русе, по обществена поръчка за рехабилитация на кейовите стени.С решение на Софийски административен съд, потвърдено от Върховния административен съд, което е окончателно, влезе в сила санкцията наложена от Министерството на регионалното развитие и благоустройството на Община Русе – глоба, в размер на 382 669 лв., заради незаконосъобразна методика за оценка на офертите и несъответствие с критериите за подбор на изпълнител на обществената поръчка за рехабилитацията на кейовите стени по проект финансиран по програма Интеррег Румъния – България. Процедурата е незаконосъобразна, тъй като при избора на изпълнител е допусната, допуснат субективизъм, което е в разрез с правилата на Европейския съюз за обективност при обществените поръчки.

 **Г-н Иво Пазарджиев:** Господин Димитров, това го нямаме във Вашето заявление за изказване. Ако обичате да се придържате към това, което съм, получил с вх. № 220.

 **Г-н Мариян Димитров**: Това е мотивация на ...

 **Г-н Иво Пазарджиев:** Аз го имам пред мен и го следя ...

 **Г-н Мариян Димитров:** Да, да, но това е мотивация ...

 **Г-н Иво Пазарджиев:** Сега, следващото трябва да прочетете въпросите си. Хайде, ако обичате въпросите.

 **Г-н Мариян Димитров: Така, н**арушени са принципите за публичност и прозрачност, свободна и лоялна конкуренция ...

 **Г-н Иво Пазарджиев:** Господин Димитров, ако не продължите с това, което сте заявил като заявление ще Ви отнема думата. Имате въпроси, ако искате ще Ви кажа до къде сте стигнал.

 **Г-н Мариян Димитров:** Не, аз знам до къде съм стигнал ...

 **Г-н Иво Пазарджиев:** По този повод искам да задам на кмета Пенчо Милков следните въпроси ...

 **Г-н Мариян Димитров:** Така, добре. По този повод искам да задам следните въпроси: коя фирма или кои експерти са изготвили заданието за проведената обществена поръчка? Второ, какво възнаграждение им е изплатено за изготвеното задание? Трето, кой е утвърдил изготвеното задание? Четвърто, комисия в какъв състав е провела процедурата за избор на изпълнител по обществената поръчка? Пето, какво възнаграждение е получила тази комисията? Шесто, кой е утвърдил тази незаконосъобразна процедура? Седмо, кои физически или юридически лица управляват този проект? Осмо, какви възнаграждения са получили за управлението на проекта до този момент и какви възнаграждения още ще получат след приключване на проекта? Девет, какви санкции наложихте на виновните длъжностни лица? Десет, ще сезирате ли прокуратурата за евентуално извършено престъпление от общ характер? Единадесет, какви мерки ще предприемете за недопускане на подобни незаконосъобразни действия в бъдеще при провеждане на обществените поръчки? Господин Кмете, Община Русе се нуждае от пълна ревизия, за да се води успешна тотална битка срещу корупцията. Благодаря.

 **Г-н Иво Пазарджиев:** Благодаря на господин Димитров. Ще има ли отговор от страна на администрацията, знам че са подготвени? Госпожа Магдалина Илиева, заповядайте.

 **Г-жа Магдалина Илиева:** Благодаря, господин Председател. Уважаеми господин Димитров, на Община Русе не е налагана санкция от Министерство на регионалното развитие и благоустройството под формата на глоба или имуществена санкция, а финансова корекция, която представлява административна мярка по смисъла на Регламент № 2988 95-та година, определена по основание и размер с индивидуален административен акт. По въпрос 1 - Коя фирма или кои експерти са изготвили заданието за проведената обществена поръчка? Заданието за обществена поръчка е изготвено от служители на Община Русе по реда, определен във Вътрешните правила. Приложена е методика за оценка, чиято законосъобразност е потвърдена от Комисията за защита на конкуренцията в преписка № КЗК-915/2016 г. Въпрос 2-ри **-** Какво възнаграждение им е изплатено за изготвеното задание? За изготвяне на заданието не е заплащано възнаграждение. Трети въпрос - Кой е утвърдил изготвеното задание? Заданието е утвърдено, съобразно Вътрешните правила от кмета на общината или оправомощено от него лице. Четвърти въпрос - Комисия в какъв състав е провела процедурата за избор на изпълнител на обществената поръчка? Съставът на комисията е оповестен на електронната страница на Община Русе и включва служители от общинска администрация с професионална квалификация, съобразно предмета на поръчката – инженери и юристи. Пети въпрос - Какво възнаграждение е получила тази комисията? Членовете на комисията не са получили възнаграждение за участие в комисията. Шести въпрос - Кой е утвърдил тази незаконосъобразна процедура? Процедурата не се утвърждава, а се открива, провежда и приключва по установения в Закона за обществените поръчки ред. Седми въпрос - Кои физически или юридически лица управляват този проект? Екипът по управление на проекта е оповестен на електронната страница на общината при стартиране на проекта и е съставен от служители на Община Русе и на Община Гюргево, като включва: ръководител проект, експерт вътрешен инвестиционен контрол, технически сътрудник, юрист, финансов мениджър, експерт връзки с обществеността, проектен администратор, експерт стратегическо планиране, координатор, счетоводител, технически експерт, комуникационен координатор и координатор право. Осми въпрос - Какви възнаграждения са получили за управлението на проекта до този момент и какви възнаграждения още ще получат след приключване на проекта? Членовете на екипа по управление на проекта получават възнаграждение за времето, през което участват в неговото изпълнение. След приключване на проекта не се дължи заплащане на възнаграждения. Индивидуалните стойности на възнагражденията на екипа представляват лични данни и не могат да Ви бъдат съобщени. Девети въпрос - Какви санкции наложихте на виновните длъжностни лица? Налагането на санкции на виновни длъжностни лица във връзка с обществени поръчки не е правомощие на кмета на общината. Десети въпрос - Ще сезирате ли прокуратурата за евентуално извършено престъпление от общ характер? По обществената поръчка са извършвани проверки от страна на компетентните държавни органи. Единадесети въпрос - Какви мерки ще предприемете за недопускане на подобни незаконосъобразни действия в бъдеще – при провеждане на обществени поръчки? С оглед недопускане на нарушения ще бъдат предприети действия по анализ и актуализация на системите за финансово управление и контрол в Община Русе. Благодаря.

 **Г-н Иво Пазарджиев:** Благодаря на г-жа Илиева. Давам думата на кмета на Община Русе.

 **Г-н Пенчо Милков:** Уважаеми русенци, уважаеми общински съветници, уважаеми господин Димитров, нещо, за което не говорим е, че финансови корекции има по почти всяка обществена поръчка, по всички. Сумите варират от 1000, които аз получавам непрекъснато като метеоритен дъжд до милион и 900 хиляди. Тоест Вие сте научили за тази, питате за 300 000, има и по-големи. Затова и отговорите ни са така, нали Вие кажете станах преди Вас да говоря, за да вземете отношение и по моите думи, за да допълня колегата си, да имате възможност да не Ви вземат думата. И това е също нещо, което ние имаме непрекъснато предвид и счетоводството ги е описало като възможни разходи и затова те стоят гарантирани в общинския бюджет, на обща сума, голяма. Това са нашите реалности, за които никога нали не говорим. Но това го има по всички проекти в обществените поръчки. Дали е държавна политика, това го забелязвам, независимо от фонда, който е финансирал. Дали е регионалният, както в случая ... Между другото Магдалина тука не прочете думите, че в своето решение Върховния административен съд се е произнесъл, в конкретния случай, че акта на министерството, с който се налага финансова корекция по отношение незаконосъобразна методика за оценка е отменено, това не е прието. В този конкретен случай незаконосъобразна методиката за оценка. Какво съм предприел? Към кметът има, директно към него отдел „Вътрешен одит“, поръчал съм на служителите, които са независими от всички други зависими, заместник-кметове, секретаря на общината, те са подчинени на мен. Провел съм няколко разговора с тях да го мотивирам да работят честно, да пишат ясно и да направят анализ на системите. Да ми кажат, честно и накрая искам да кажа на вас и на всички, първото ми, първия ми досег с екипа, който прави нашите обществени поръчки, който екип мога да кажа от гледна точка правните му познания, че е много добър. Аз казах така, от тук насетне ние, ние не работим за някого, това ми бяха думите и не работим против някого. И на всички казах, включително на всички строители, тука ... участвайте. Това са ми думите. Надявам се да виждам в обществените поръчки повече от един участник. Защото, когато пускаш поръчки за милиони и ти се явява един участник и половина с патерицата си, ти е повече от ясно защо става. Моето послание към тях, към администрацията е от тука насетне да дадем на хората възможност да участват, правно да се гарантираме. А, тук трябва да поясня на вас и на всички други, чисто юридически. Много често, както и в този случай поръчката се оспорва още във формата на участието. Минава през Комисия защита на конкуренцията, която при ..., още при пускането на поръчката казва, че е законосъобразна. В по-голямата част от случаите, поради обема или спецификата ти имаш предварителен контрол, тук ви говоря като експерт по обществени поръчки и той е минал и АОП казва няма проблем. След това ти го казва КЗК и ВАС при обжалването, имаме такива случаи обжалвани процедури и след което, при последващия контрол от оперативната програма след година, две, три, четири възникват финансови корекции. И това е много неприятно, защото ти си направил един проект, счел си, че е законосъобразен, а след това с финансовата корекция задържаш в бюджета, в нашия случай сигурно около 3 милиона, нямам представа колко са ..., още едни обувки. Благодаря ви.

 **Г-н Иво Пазарджиев:** Благодаря на господин кмета. Преди да приключим едно съобщение от председателя на комисията по общинска собственост Асен Даскалов, след което и Пламен Рашев има още едно съобщение.

 **Г-н Асен Даскалов:** До членовете на комисията общинска собственост, заседанието ще се проведе 13:30 в кабинета на г-жа Стефанова.

 **Г-н Пламен Рашев:** По отношение на комисията за подобряване чистотата на въздуха, тя ще проведе заседанието си с граждани в 17:30, в сряда, 26 февруари, тука в тази зала, така че сряда 26 февруари, 17:30 комисията за въздуха.

**Г-н Иво Пазарджиев:** С изчерпване на дневния ред закриваме заседанието.

***Забележка*:** На основание на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация протоколите с резултатите от поименното гласуване са приложени към настоящия протокол.

**ИЗГОТВИЛ: ПРЕДСЕДАТЕЛ:**

**/ П. Денчева-Лукова / / Иво Пазарджиев /**